Liga Arab terima semula keahlian Syria

(Kerusi kosong Syria semasa mesyuarat tergempar menteri luar Liga Arab di Kaherahpada 7 Mei 2023/AFP)

KAHERAH, 7 Mei- Liga Arab pada Ahad mengalu-alukan kembali Syria yang telah diketepikan sejak 2011 atas dakwaan tindakan keras Presiden Bashar al-Assad terhadap protes prodemokrasi yang memulakan perang saudara.Keputusan diambil pada mesyuarat tertutup menteri luar Arab di ibu pejabat Liga Arab di sini.“Delegasi kerajaan dari Republik Arab Syria akan menyambung semula keahlian Syria dalam mesyuarat Liga Arab,” kata jurucakap setiausaha agungnya, Gamal Roshdy.Keahlian Syria dalam Liga Arab digantung pada 2011 berikutan tindakan berdarah terhadap peserta protes jalanan ke atas Assad yang membawa kepada perang saudara yang dahsyat, dan banyak negara Arab menarik utusan mereka keluar dari Damsyik.Assad telah diasingkan dari segi politik sejak konflik Syria bermula, namun beberapa minggu kebelakangan ini telah menyaksikan kerancakan aktiviti diplomatik menjelang sidang kemuncak Arab di Jeddah pada 19 Mei depan.Sidang kemuncak Liga Arab terakhir yang dihadiri Assad adalah pada 2010. -AFP

(Mesyuarat tergempar menteri luar Liga Arab di Kaherah pada7 Mei 2023/AFP)


PM interim Slovakia letak jawatan

(Eduard Heger dalam pengumuman perletakan jawatan beliaupada Ahad/Reuters)

BRATISLAVA, 7 Mei- Perdana Menteri interim Slovakia, Eduard Heger pada Ahad telah mengemukakan peletakan jawatan kerajaan sementaranya di tengah-tengah krisis politik yang meruncing.

Beliau juga berjanji untuk menyelaraskan keputusannya dengan Presiden Zuzana Caputova yang dijadual mengadakan pertemuan pada hari sama."Saya telah meminta presiden untuk membatalkan mandat saya."Saya akan menyerahkan kepada presiden untuk cuba membawa Slovakia ke pilihan raya yang bebas dan demokratik dengan kerajaan sementara," kata Heger kepada pemberitaAhli Parlimen di Kesatuan Eropah (EU) dan negara anggota Pertubuhan Perjanjian Atlantik Utara (NATO) menggulingkan kerajaan Heger dalam undi tidak percaya pada Disember.Sejak itu, kerajaan sementara yang dipimpin oleh Heger telah mengendalikan negara sehingga pilihan raya pada 30 September.Bagaimanapun, krisis politik di negara berpenduduk 5.4 juta orang itu semakin meruncing minggu ini.Pada Khamis, Menteri Pertanian, Samuel Vlcan mengumumkan peletakan jawatannya selepas kes melibatkan subsidi 1.4 juta euro (AS$1.6 juta) terhadap syarikatnya.Sehari kemudian, Menteri Luar, Rastislav Kacer juga berkata, beliau merancang untuk meninggalkan kerajaan tanpa menyatakan sebab. -Reuters


Gelandangan maut dicekik selepas mengadu lapar, dahaga

(Neely dicekik seorang lelaki dalam sebuah gerabak kereta api di New York/Reuters)

NEW YORK, 7 Mei- Kematian seorang gelandangan yang dipercayai dicekik seorang lelaki di dalam sebuah gerabak kereta api di sini, Amerika Syarikat, baru-baru ini, diklasifikasikan sebagai kes bunuh oleh pasukan pemeriksa perubatan.Jurucakap pemeriksa perubatan berkata, mangsa dikenali sebagai Jordan Neely, 30 tahun, meninggal dunia pada 1 Mei lalu akibat tekanan di leher dalam satu tindakan dipercayai membunuh tanpa niat.Video kejadian tular di media sosial memaparkan suspek sedang mencekik mangsa selama lebih tiga minit dengan dua lelaki lain turut dilihat memegang lengan mangsa sebelum dia dilihat kelemasan.Neely yang mendapat jolokan 'penyamar' bintang pop legenda, Michael Jackson itu kerap dilihat di kaki lima dan kawasan kereta api di sekitar New York dengan menghiburkan orang ramai menerusi pakaian dan kelincahan tariannya.

Dia bagaimanapun dilaporkan bertengkar dengan suspek selepas dia mengadu tiada tempat tinggal, lapar dan dahaga.

Pihak berkuasa tidak mendedahkan nama suspek, namun memaklumkan suspek merupakan seorang bekas tentera marin berusia 24 tahun.Suspek sudah disoal siasat dan dibebaskan pada Isnin.Insiden tersebut telah membawa kepada gesaan agar suspek ditangkap dan segera menghentikan diskriminasi terhadap golongan gelandangan yang bergelut dengan kesihatan mental.Ahli keluarga mangsa berkata, Neely bergelut dengan masalah kesihatan mental selepas ibunya dibunuh ketika dia berusia 14 tahun. -Reuters

(Neely tidak sedarkan diri selepas dicekik seorang bekas tentera marin/Reuters)


Penyokong Liverpool 'boo' lagu 'God Save the King'

(Penyokong Liverpool ketika lagu kebangsaan dimainkan sebelum perlawanan bola sepak Liga EPL antaraLiverpool dan Brentford di Anfield pada 6 Mei 2023/AFP)

LIVERPOOL, 7 Mei- Penyokong Liverpool secara lantang mencemuh lagu kebangsaan Britain ketika pertembungan menentang Brentford dalam saingan Liga Perdana Inggeris (EPL) pada Sabtu.

Laungan 'boo' oleh penyokong The Reds di Stadium Anfield, England menenggelamkan lagu 'God Save the King', sebagai tanda tidak menyokong terhadap monarki ketika sebahagian besar rakyat United Kingdom meraikan pertabalan Raja Charles III pada Sabtu.Sementara itu, Pengurus Liverpool, Jurgen Klopp berkata, beliau bukan pakar dalam sejarah Inggeris atau monarki, namun mengambil kesempatan dalam nota programnya dengan mendoakan kesihatan Raja Charles III, serta mengucapkan selamat sejahtera kepada banginda.Penyokong Liverpool memang dikenali dengan tindakan suka melaungkan 'boo' semasa lagu kebangsaan dimainkan.Pemerhati sukan menganggap ia mungkin didorong kecenderungan politik sayap kiri penduduk Liverpool yang sebahagian besar dibentuk oleh populasi dari Ireland, selain tragedi Hillsborough pada 1989.Dalam tragedi Hillsborough, seramai 97 penyokong Liverpool maut akibat bersesak di dalam stadium ketika perlawanan separuh akhir Piala FA antara Liverpool dan Nottingham Forest.Sebelum ini, pihak polis menyalahkan penyokong yang mabuk, namun penjelasan tersebut ditolak keluarga mangsa dan komuniti Liverpool. -AFP

(Pemain menyanyikan lagu kebangsaan sebelum perlawanan bola sepak Liga EPL antaraLiverpool dan Brentford di Anfield pada 6 Mei 2023/AFP)


Vietnam catat rekod suhu tinggi

HANOI, 7 Mei - Vietnam mencatatkan rekod suhu tinggi 44.1 darjah Celsius, semalam.Menurut pakar meteorologi negara itu, Nguyen Ngoc Huy..bacaan tersebut direkodkan dari stesen cuaca di wilayah Thanh Hoa dan memberi amaran kejadian cuaca ekstrem seperti itu dijangka akan berterusan.Suhu 44.1 darjah Celcius (111.38 darjah Fahrenheit) itu, memecahkan rekod 2019 iaitu, 43.4 darjah Celsius.Petani Nguyen Thi Lan memberitahu AFP bahawa suhu di tengah bandar Danang semakin panas, memaksa pekerja untuk bekerja bermula lebih awal dari waktu sebelumnya.

"Kami terpaksa bermula sebelum pukul 10:00 pagi untuk mengelakkan panas," katanya.Cuaca Vietnam berbeza dari utara ke selatan, bagaimanapun seluruh negara kini memasuki musim paling panas."Ini adalah rekod yang membimbangkan dalam konteks perubahan iklim dan pemanasan global," KATA pakar perubahan iklim Nguyen Ngoc Huy memberitahu AFP dari ibu negara Hanoi.“Saya percaya rekod ini akan berulang,” katanya.Di seluruh negara, pakar cuaca dan pihak berkuasa memberi amaran kepada penduduk untuk kekal di dalam rumah ketika musim panas. - REUTERS


Rakyat Thailand semangat buang undi dalam pengundian awal

BANGKOK, 7 Mei - Rakyat Thailand bersemangat, berbaris awal menunaikan tanggunggawab sebagai pengundi seawal pukul 8.00 pagi (0100GMT) waktu tempatan. Gosol Pungtaku, 51, antara pengundi yang berharap ada perubahan dan kemajuan positif di Thailand.“Terdapat peningkatan dalam insiden berkaitan dadah dan jenayah, jadi saya berharap kerajaan yang baru dipilih akan mengambil langkah untuk mencegahnya,” kata Gosol.Kira-kira 2.35 juta pengundi telah mendaftar untuk mengundi awal, dengan lebih 800,000 di Bangkok sahaja.

Data Suruhanjaya Pilihan Raya Thailand menunjukkan 52 juta orang layak mengundi dalam pilihan raya umum akan datang yang dijadualkan pada 14 Mei ini.Persaingan utama adalah antara konservatif yang disokong oleh puak pro-tentera yang telah memegang kuasa sejak rampasan kuasa 2014 dan pembangkang populis yang diketuai oleh Parti Pheu Thai dan sekutunya Parti Move Forward. - REUTERS


Rwanda peruntuk hampir AS$100 juta bina semula selepas banjir

RWANDA, 7 Mei - Rwanda memperuntukkan hampir AS$100 juta untuk membaik pulih kerosakan infrastruktur akibat banjir besar dan tanah runtuh, yang meragut 131 nyawa.Kira-kira 50 buah sekolah musnah bersama infrastruktur kritikal seperti jalan, jambatan, stesen air dan grid elektrik. Menteri Infrastruktur, Ernest Nsabimana berkata, peruntukan itu akan digunakan bagi memastikan infrastruktur baharu lebih tahan lasak untuk berdepan bencana alam.Banjir dan tanah runtuh yang berlaku minggu ini menyebabkan kira-kira 9,000 penduduk hilang tempat tinggal. Seorang daripada mereka meninggal dunia akibat kecederaan di hospital semalam menjadikan jumlah kematian 131 orang, kata Menteri Pengurusan Kecemasan, Marie-Solange Kayisire.

"Kami masih mencari mangsa yang masih hilang," katanya kepada pemberita di Kigali.Jean Claude Musabyimana, Menteri Kerajaan Tempatan, berkata mereka yang tinggal di kawasan rawan bencana diarah mengosongkan kediaman mereka dan mendapatkan bantuan daripada pihak berkuasa.Afrika Timur sering mengalami cuaca luar bisa semasa musim hujan. - AFP


Sembilan maut dalam tembakan rambang di pusat beli belah

AMERIKA SYARIKAT, 7 Mei - Insiden tembakan rambang di sebuah pusat beli belah di Dallas, Amerika Syarikat pada Rabu, meragut sembilan nyawa dan tujuh yang lain cedera. Ketua Bomba Allen, Jonathan Boyd memaklumkan, tujuh mangsa meninggal dunia di tempat kejadian. Manakala, dua lagi menghembuskan nafas terakhir ketika dalam perjalanan ke hospital.

Suspek penyerang kini berada dalam tahanan polis. "(Kami) menemui tujuh individu maut di tempat kejadian. Kami membawa sembilan individu ke hospital... Daripada mereka yang bawa itu, dua telah meninggal dunia," kata ketua bomba Jonathan Boyd dari Allen. - AFP


Edisi khas akhbar British bertemakan pertabalan dikeluarkan

LONDON, 7 Mei - Para pemimpin dunia mengucapkan tahniah kepada Raja Britain, Raja Charles Ketiga dan Permaisuri Camilla yang selamat dimahkotakan dalam istiadat pertabalan di Westminster Abbey. Antara yang berbuat demikian, Presiden Amerika Syarikat, Joe Biden dan Presiden China, Xi Jinping. Biden berharap hubungan persahabatan antara kedua-dua negara akan berkekalan. Manakala, Jinping berharap China-Britain akan berusaha untuk mewujudkan hubungan yang stabil dan menguntungkan kedua-dua negara. Turut menzahirkan ucapan tahniah, Canselor Jerman, Olaf Scholz; Presiden Perancis, Emmanuel Macron; Perdana Menteri Itali, Giorgia Meloni, Presiden Suruhanjaya Eropah, Ursula von der Leyen; Presiden Majlis Kesatuan Eropah, Charles Michel.

Dalam pada itu, sebuah akhbar edisi khas pertabalan melaporkan mengenai pertabalan Raja Charles III.Akhbar bertajuk "At last the crowning glory" dan "A mesmerizing day", dengan gambar besar bagi memperingati hari bersejarah itu. - AFP


Wilayah Kanada isytihar darurat akibat kebakaran hutan

NEW YORK, 7 Mei- Perintah darurat telah diisytiharkan di wilayah Alberta di Kanada berikutan keadaan cuaca panas dan kering yang mencetuskan banyak kebakaran hutan, lapor agensi berita Jerman (dpa)."Jumlah kebakaran hutan dan pemindahan telah meningkat dan kami perlu mengutamakan keselamatan penduduk Albertan," menurut ciapan Perdana Menteri Danielle Smith di Twitter, sambil berkata "semua sumber" telah dikerah untuk memadam kebakaran.Menurut pihak berkuasa, hampir 25,000 orang terpaksa meninggalkan rumah mereka.Sebanyak 109 kebakaran aktif direkodkan dengan 33 daripadanya disenaraikan sebagai di luar kawalan.Manakala hampir 122,000 hektar tanah telah dibakar sejak kebelakangan ini.

Christie Tucker, pengurus unit maklumat Alberta Wildfire, memberitahu CBC Kanada bahawa 800 hektar secara purata terbakar sepanjang tahun ini.Angin kencang dan cuaca panas diramal berterusan. -REUTERS


Sembilan ditembak di pusat membeli-belah Texas

AMERIKA SYARIKAT, 7 Mei - Sekurang-kurangnya sembilan orang cedera, ditembak lelaki bersenjata di sebuah pusat beli-belah di utara Dallas pada hari Sabtu.Bagaimanapun, polis masih belum mengesahkan jumlah mangsa yang mungkin terkorban.Lelaki bersenjata itu terbunuh ditembak pegawai polis, selepas dia melepaskan tembakan di luar pusat beli-belah Allen Premium Outlets di Allen, Texas, kata ketua polis bandar itu Brian Harvey.Saksi, Rafael yang bekerja di pusat beli-belah itu berkata dia dan pelanggan bergegas ke belakang kedai apabila mereka mendengar bunyi tembakan.Ketua jabatan bomba Allen Jon Boyd memberitahu mangsa dibawa ke hospital berdekatan untuk dirawat.

Gabenor Texas, Greg Abbott, menyifatkan kejadian tembakan itu sebagai "tragedi yang tidak teruk," dalam satu kenyataan bertulis bahawa negeri itu bersedia untuk menawarkan sebarang bantuan yang mungkin diperlukanpihak berkuasa tempatan.Allen, Texas, adalah komuniti yang mempunyai kira-kira 100,000 orang. - REUTERS


Kebakaran hutan di Kanada, 25,000 orang tinggalkan kediaman

OTTAWA, 7 Mei- Perdana Menteri Alberta, Danielle Smith mengumumkan darurat di seluruh wilayah Kanada ekoran kebakaran yang berlaku di 103 kawasan wilayah itu.Keadan tersebut memaksa memaksa 25,000 orang meninggalkan kediaman merekaBeribu-ribu lagi bersedia untuk berpindah dengan segera."Kami telah mengisytiharkan darurat di wilayah Kanada untuk melindungi keselamatan, kesihatan dan kebajikan penduduk Alberta."Keadaan berkenaan tidak pernah terjadi sebelum ini."Lebih daripada 20 komuniti dipindahkan dan kira-kira 122,000 hektar telah terbakar setakat ini," katanya kepada pemberita di sini.Dalam pada itu, Menteri Kesiapsiagaan Kecemasan Persekutuan, Bill Blair berkata Ottawa bersedia untuk memberikan bantuan persekutuan sekiranya diperlukan. - AFP


Puluhan terbunuh akibat pertempuran etnik di Manipur, India

(Berpuluh-puluh nyawa terkorban dalam pertempuran etnik sejak beberapa hari lalu di Manipur, India yang bersempadan dengan Myanmar/FOTO AFP)

NEW DELHI, 7 Mei - Pertempuran etnik sejak beberapa hari lalu di Manipur, India yang bersempadan dengan Myanmar telah mengorbankan berpuluh-puluh nyawa, lapor media tempatan pada Sabtu.Tentera India telah mengerah pasukan tambahan untuk menjaga keamanan, susulan ketegangan antara etnik menyebabkan pembakaran dan pembunuhan semakin berleluasa.Beribu-ribu orang telah melarikan diri ke tempat yang lebih selamat.Ketegangan memuncak selepas mahkamah tinggi mengarahkan kerajaan negeri untuk mempertimbangkan agar komuniti Meitei diberi status "Scheduled Tribe", lalu ditentang hebat oleh etnik lain yang membentuk kira-kira 40 peratus penduduk dan dikhuatiri menjejaskan hak mereka."Hampir 10,000 askar dari Tentera Darat dan Assam Rifles telah dikerahkan ke negeri itu sejak pertempuran meletus pada Rabu," lapor agensi berita PTI.Angka kematian kini mencecah 54 orang.Video yang tersebar di media sosial memaparkan bangunan dan kenderaan terbakar manakala gereja turut rosak.Ketua menterinya N. Biren Singh menerusi catatan di media sosial pada Khamis berkata keganasan di ibu negara Imphal dan daerah lain terjadi akibat "salah faham antara dua kumpulan masyarakat." - BERNAMA


Kes tembak di Mexico, empat orang terbunuh

COLOMBIA, 6 Mei- Seramai empat orang terbunuh apabila kenderaan dinaiki mereka di Mexico ke sempadan Amerika Syarikat (AS) ditembak penjenayah.Menurut kenyataan pihak berkuasa tempatan, serangan berlaku pada Ahad di perbandaran Villa de Cos di negeri Zacatecas yang sering berlaku keganasan."Kumpulan jenayah terancang menyerang kenderaan yang ketika itu berada di lebuh raya."Dua daripada mangsa maut berasal dari Colombia dan dipercayai mempunyai pertalian keluarga."Dua warga Mexico, termasuk pemandu, turut terbunuh."Empat penumpang lain cedera, termasuk dua kanak-kanak perempuan," katanya.Katanya, salah seorang mangsa yang terselamat memberitahu polis bahawa mereka menuju ke sempadan utara untuk menyeberang ke AS.Motif serangan masih dalam siasatan. - AFP


Kes culik, 10 warga Colombia diselamatkan

MEXICO, 6 Mei- Kerajaan Mexico telah menyelamatkan 10 pendatang asing warga Colombia yang diculik.Jurucakap Polis Mexico berkata kesemuanya diculik ketika menyeberangi sempadan Mexico dan Amerika Syarikat (AS)."Tujuh lelaki dan tiga wanita itu selamat."Kesemuanya ditemui di stesen minyak dekat sebuah bandar bersempadan dengan negeri Arizona di sini," katanya kepada pemberita di sini.Katanya, penjenayah telah memintas bas dinaiki warga Colombia itu.Ahli keluarga mangsa yang berada dalam bas sama melaporkan kejadian culik tersebut.Beribu-ribu pendatang asing yang melarikan diri dari kemiskinan dan keganasan, berisiko diculik dan dieksploitasi kumpulan penjenayah semasa melintasi Mexico dalam perjalanan ke sempadan AS.Pihak berkuasa Mexico menggesa pencari suaka untuk tidak ke sempadan itu untuk mengelak kejadian sama berulang - AFP


Risiko COVID-19 kekal - pegawai kesihatan China

SHENZHEN, 6 Mei- Walaupun Pertubuhan Kesihatan Sedunia (WHO) telah mengisytiharkan penamatan status kecemasan global untuk COVID-19, virus itu kekal berbahaya dan China akan terus memantaunya sambil meningkatkan vaksinasi, kata seorang pegawai kesihatan China.WHO menamatkan tahap amaran tertinggi untuk COVID-19 pada Jumaat.Lebih tiga tahun selepas pengisytiharan asalnya, kini dunia harus menguruskan virus itu bersama-sama dengan penyakit berjangkit lain.Penamatan status amaran tidak bermakna COVID-19 akan hilang, tetapi impaknya kini boleh dikawal dengan berkesan.Liang Wannian, ketua panel pakar tindak balas COVID-19 China di bawah Suruhanjaya Kesihatan Kebangsaan, berkata dalam temu bual dengan CCTV media kerajaan yang diterbitkan pada Sabtu.China akan terus memantau mutasi virus itu bagi mengukuhkan vaksinasi dalam kalangan kumpulan berisiko tinggi serta meningkatkan keupayaan rawatan COVID-19, kata Liang.China mengekalkan toleransi sifar untuk COVID-19 biarpun kebanyakan negara mula hidup dengan virus itu.Bagaimanapun, negara itu mula meninggalkan dasar sekatannya pada akhir 2022.- REUTERS

(Orang ramai berjalan di tapak pelancongan jalan Qianmen, di Beijing/REUTERS)


Kerajaan Filipina selamatkan lebih 1,000 mangsa pemerdagangan manusia

FILIPINA, 6 Mei- Kerajaan Filipina telah menyelamatkan lebih 1,000 mangsa pemerdagangan manusia.Jurucakap Polis Filipina, Michelle Sabino berkata kesemuanya dari beberapa negara Asia yang diperdagangkan ke negara itu.Mereka ditahan dan dipaksa menjalankan penipuan dalam talian."Kes penipuan dalam talian kini semakin meningkat."Mereka dipaksa mempromosikan pelaburan kripto palsu."Kami menyerbu beberapa bangunan di Mabalacat kira-kira 90 kilometer ke utara Manila."Seramai 1,090 orang yang telah diselamatkan telah direkrut untuk menjalankan penipuan dalam talian."Sindiket menyasarkan penduduk Amerika Syarikat, Eropah dan Kanada."Pasport mereka telah dirampas dan mereka dipaksa bekerja sehingga 18 jam sehari."Mereka seperti banduan, termasuk dilarang bercakap dengan rakan sebilik," katanya kepada pemberita di sini.Kebanyakan mangsa adalah warga China, Vietnam, Filipina dan Indonesia.Sekurang-kurangnya 12 orang telah ditangkap dan akan didakwa atas tuduhan pemerdagangan manusia. - AFP


Australia ramal pengangguran rendah, gaji lebih tinggi

SYDNEY, 6 Mei- Kerajaan Australia bersedia untuk mengurangkan unjuran inflasi sambil meramalkan pengangguran yang lebih rendah dalam bajet 2023/24 minggu depan.Ia diharapkan akan menjana pertumbuhan yang sangat diperlukan dalam gaji di negara itu.Bendahari Jim Chalmers kini akan meramalkan pengangguran sebanyak 3.5% untuk suku Jun tahun ini dan 4.25% untuk tempoh yang sama pada 2025.Perbendaharaan juga melihat setengah juta pekerjaan baharu bakal dicipta menjelang pertengahan 2026, meningkat daripada unjuran sebelumnya sebanyak 300,000.Bajet dijangka meramalkan pertumbuhan gaji benar sebanyak 0.75% sepanjang tahun hingga Jun 2024, meningkat setengah mata peratusan dari Oktober, dengan inflasi dilihat lebih rendah sedikit dan gaji nominal berkembang lebih cepat.Berbeza dengan Reserve Bank of Australia (RBA) yang meramal pnurunan pertumbuhan gaji untuk Jun 2024 kepada 3.9%, daripada 4.1%, sambil mengekalkan anggaran inflasinya pada 3.6%.Chalmers berulang kali menyatakan belanjawannya bagi mengawal perbelanjaan agar tidak menambah tekanan inflasi, di samping memberikan sedikit pelepasan untuk tekanan kos sara hidup."Walaupun pengangguran negara rendah ia adalah satu pertahanan terbaik kami terhadap tekanan yang semakin meningkat dalam ekonomi global sekarang, Australia juga tidak terlepas daripada cabaran ini," kata Chalmers."Bajet Mei akan tertumpu pada pelepasan kos sara hidup yang disasarkan yang tidak menambah inflasi."- REUTERS

(Kafe tempatan memaparkan notis jawatan kosong di tengah Sydney/REUTERS)


Presiden Paraguay 'mengukuhkan' hubungan dengan Taiwan

PARAGUAY, 6 Mei- Presiden terpilih Paraguay, Santiago Pena, berkata pada Jumaat bahawa beliau akan terus mengukuhkan "hubungan bersejarah" negaranya dengan Taiwan berikutan panggilan dengan rakan sejawatannya di sana selepas memenangi pilihan raya pada Ahad.Hubungan diplomatik selama lebih enam dekad telah menjadi tumpuan sebelum pilihan raya pada Ahad, dengan calon pembangkang Efrain Alegre memberitahu Reuters beliau akan berusaha untuk meningkatkan hubungan pertanian dengan China.Paraguay adalah satu-satunya sekutu Taiwan di Amerika Selatan dan pulau itu."Terima kasih, Presiden @iingwen. Kami akan terus mengukuhkan hubungan antara Paraguay dan Republik China (Taiwan), dan berharap untuk mengusahakan projek kerjasama yang saling menguntungkan," kata Pena di Twitter, merujuk kepada Presiden Tsai Ing-wen.Pena memenangi 43% undi, mengisytiharkan pada Januari bahawa dia akan mengikut dasar presiden semasa untuk bersekutu dengan Taiwan, walaupun terdapat tekanan daripada sektor pertanian tempatan yang mahu membuka pasaran China yang menguntungkan kepada kacang soya dan daging lembu.Taiwan berdepan cabaran sukar untuk mengekalkan hubungan dengan 13 negara yang kini mengiktirafnya sebagai negara berdaulat, di tengah-tengah tekanan daripada China.- REUTERS


Sri Lanka kembali raikan Hari Wesak

SRI LANKA, 6 Mei- Sri Lanka mengadakan sambutan Hari Wesak secara rasmi, kali pertama dalam tempoh lima tahun ini.Kerajaan Sri Lanka telah mengisytiharkan cuti bersempena perayaan tersebut yang jatuh pada Jumaat.Kerajaan negara itu melarang penjualan alkohol ketika sambutan perayaan itu.Pada 2019, perayaan berkenaan dibatalkan selepas puak pelampau melakukan pengeboman di gereja dan hotel di Colombo sehingga meragut 279 nyawa.Acara rasmi berkenaan kemudian ditangguhkan lagi disebabkan COVID-19 dan krisis ekonomi.Terdahulu, Sri Lanka gagal membayar hutang asingnya sebanyak AS$46 bilion pada April 2022 sehingga membawa penyingkiran bekas Presiden Gotabaya Rajapaksa.Sri Lanka kemudian memperoleh AS$3 bilion daripada Tabung Kewangan Antarabangsa (IMF) pada Mac tahun ini. - AFP


Lelaki sembur lada kepada polis dikenakan penjara 14 tahun

WASHINGTON, 6 Mei- Seorang lelaki Pennsylvania didapati bersalah melakukan serangan jenayah dan pertuduhan lain bagi pegawai polis menyembur lada di luar Kapitol A.S. pada Jumaat dijatuhi hukuman penjara 14 tahun.Ia merupakan hukuman penjara paling lama setakat ini bagi sesiapa yang disabitkan kesalahan dalam yang dilakukan dalam rusuhan 6 Januari 2021.Pada Disember lalu Peter J. Schwartz, 49 disabitkan dalam perbicaraan di mahkamah persekutuan kerana bukti menunjukkan dia berada di barisan hadapan kumpulan perusuh yang menyerang polis di teres bawah barat Kapitol telah "memulakan rusuhan" oleh "melempar kerusi pertama."Pendakwa raya berkata Schwartz kemudian merampas beg sandang polis yang penuh dengan penyembur lada dan menyerahkannya kepada orang lain dalam kumpulan itu, termasuk isterinya, supaya mereka boleh menentang pegawai polis.Menurut kes kerajaan, Schwartz mula mengejar mana-mana pegawai yang ditemuinya dan menyiram mereka dengan semburan lada ketika dia melompat ke terowong.Schwartz telah ditangkap pada awal Februari di kampung halamannya di Uniontown, Pennsylvania.

Bagaimanapun Schwartz bersama dua defendan, Jeffrey Scott Brown dan Markus Maly, menjadi tiga individu pertama yang disabitkan pada perbicaraan menyerang pegawai polis dengan semburan lada.Brown, dari Santa Ana, California, dijatuhi hukuman penjara empat setengah tahun bulan lalu. Maly, dari Fincastle, Virginia, sedang menunggu hukuman. Isteri Schwartz, Shelly Stallings, menerima hukuman penjara dua tahun bulan lepas.Schwartz didapati bersalah atas empat pertuduhan menyerang dengan mengggunakan senjata berbahaya dan enam pertuduhan lain, termasuk menghalang prosiding rasmi, memasuki bangunan larangan dengan senjata berbahaya dan terlibat dalam keganasan fizikal di bangunan larangan.Hukuman penjara 170 bulan beliau melepasi hukuman terpanjang yang pernah dijatuhkan.- REUTERS


Hampir 200 terbunuh dalam banjir Congo

BUSHUSHU, 6 Mei- Sekurang-kurangnya 176 orang maut dalam banjir kilat di timur Republik Demokratik Congo, kata seorang gabenor wilayah pada Jumaat.Hujan di wilayah Kalehe di wilayah Kivu Selatan menyebabkan sungai melimpah pada Khamis dan membanjiri kampung Bushushu dan Nyamukubi.Gabenor Kivu Selatan Théo Ngwabidje Kasi meletakkan angka kematian pada 176 dan berkata bahawa yang lain masih hilang.Bagaimanapun, seorang anggota masyarakat awam tempatan, Kasole Martin, berkata 227 mayat telah ditemui."Orang ramai sedang tidur di tempat terbuka, sekolah dan hospital telah dihanyutkan," kata Martin.Seorang doktor di hospital utama wilayah Kalehe, Robert Masamba, berkata mangsa yang terselamat telah masuk sejak petang Khamis."Saya dan pasukan saya belum tidur. Kami telah menerima 56 pesakit, 80% daripadanya mengalami patah tulang," katanya.Banjir dan tanah runtuh bukan perkara asing di Kivu Selatan.Hujan lebat turut menyebabkan banjir dan tanah runtuh di Rwanda minggu ini serta mengorbankan 130 orang selain memusnahkan lebih 5,000 rumah.Insiden terakhir dalam skala yang sama di Congo berlaku pada Oktober 2014, apabila hujan lebat memusnahkan lebih 700 rumah. Lebih 130 orang dilaporkan hilang dalam kejadian itu, menurut Pertubuhan Bangsa Bersatu (PBB).- REUTERS


Pertempuran di Sudan tidak menunjukkan tanda reda

(Kelihatan asap berkepul di atas bangunan di belakang masjid semasa pertempuran di Khartoum/AFP)

KHARTOUM, 6 Mei- Serangan udara dan tembakan menggegarkan ibu negara Sudan ketika pertempuran tidak menunjukkan tanda-tanda reda, malah ketika tentera Sudan telah menghantar delegasi untuk rundingan gencatan senjata di Arab Saudi.Saksi mendakwa serangan udara dan letupan berterusan di sini, termasuk berhampiran lapangan terbang.Beratus-ratus orang terkorban dalam tempoh hampir tiga minggu pertempuran antara tentera pemimpin de facto Sudan Abdel Fattah al-Burhan, yang memerintah angkatan tentera dengan timbalannya, Mohamed Hamdan Daglo yang mengetuai pasukan separa tentera, RSF.Beberapa gencatan senjata telah dipersetujui sejak pertempuran meletus pada 15 April, tetapi tidak ada yang dipatuhi.Menurut pihak tentera ia telah menghantar utusan ke Arab Saudi untuk membincangkan "butiran gencatan senjata dalam proses dilanjutkan" dengan RSF.Burhan telah memberi sokongannya kepada gencatan senjata tujuh hari yang diumumkan oleh Sudan Selatan pada Rabu lepas."Wakil Britain, Arab Saudi, Emiriah Arab Bersatu dan Amerika Syarikat juga akan bertemu di bandar Laut Merah Arab Jeddah hari ini," kata seorang diplomat Saudi. -AFP

(Seorang pelajar Nigeria yang melarikan diri ketika turun dari pesawat Tentera Udara Nigeria selepas dipindahkan dari Sudan ke Nigeria/AFP)


Kebakaran dan banjir di barat Kanada memaksa penduduk pindah

KANADA, 6 Mei- Cuaca panas yang dicatatkan selama seminggu di barat Kanada telah memaksa beribu-ribu orang berpindah dari rumah mereka.Kebakaran hutan melanda beberapa bahagian di Alberta dan salji cair mencetuskan banjir di kawasan pedalaman British Columbia.Pada Jumaat, lebih 13,000 orang berada di bawah arahan pemindahan di Alberta, dan pada masa yang sama 78 kebakaran turut berlaku. Antara kawasan yang paling teruk terjejas ialah wilayah Little Red River Cree Nation, yang terdiri daripada tiga komuniti di utara wilayah itu.Bagaimanapun, kebakaran di Fox Lake seluas 1,458 hektar telah memusnahkan 20 rumah dan balai polis.Keseluruhan 7,000 penduduk Lembah Drayton, juga diarah berpindah pada Khamis.Pembina Pipeline Corp, yang mengendalikan saluran paip pengumpulan minyak di rantau ini, berkata proses pengurusan kejadian telah diaktifkan dan tindak balas kecemasan sedang "menilai sebarang kesan operasi semasa atau yang dijangkakan".Tiada kesan yang dilaporkan terhadap pengeluar minyak dan gas.

(Asap berkepul akibat kebakaran berhampiran Lodgepole, Alberta/REUTERS)

Menurut Pengurus Unit Maklumat untuk Albert Wildfire, Christie Tucker, terdapat 348 kebakaran hutan di Alberta tahun ini dan lebih 25,000 hektar terbakar."Ini adalah disebabkan lebih banyak aktiviti kawasan mudah terbakar tahun ini berbanding sebelum ini," kata Tucker pada sidang akhbar, sambil menambah kebakaran dijangka bertambah pada Jumaat."Ia akan menjadi lebih panas, lebih berangin dan kami menjangkakan beberapa kawasan mudah terbakar akan berlaku. Anggota bomba turut bersedia," katanya.Di British Columbia, sungai melimpah dan membanjiri kawasan perumahan dan memaksa penutupan lebuh raya di banyak kawasan termasuk Cache Creek dan Grand Forks.Sehingga minggu lepas barat Kanada mengalami musim bunga namun suhu tinggi yang tidak sesuai dengan musim, menyebabkan kebakaran dan banjir.Kerajaan British Columbia menggesa masyarakat supaya bersedia menghadapi lebih banyak banjir pada hujung minggu."Suhu panas di Pedalaman telah mempercepatkan pencairan salji dan menyebabkan peningkatan tekanan pada sungai dan anak sungai," kata Kementerian Pengurusan Kecemasan dalam satu kenyataan."Keadaan dijangka bertambah buruk apabila hujan dan petir diramalkan pada Jumaat dan Sabtu yang akan meningkatkan kemungkinan banjir."- REUTERS


Sesi khas UNHRC mengenai Sudan pada 11 Mei

GENEVA, 6 Mei- Majlis Hak Asasi Manusia Pertubuhan Bangsa Bersatu akan mengadakan sesi khas berhubung konflik Sudan pada 11 Mei ini di Geneva, Switzerland.Ia diadakan atas permintaan Britain, Jerman, Norway dan Amerika Syarikat.Kenyataan majlis itu menyebut, perhimpunan yang disokong 52 negara itu bertujuan menangani kesan terhadap hak asasi manusia, ekoran konflik yang berlarutan.Dalam perkembangan lain, PBB mengesahkan komitmen untuk terus berada di Afghanistan.Jurucakap Setiausaha Agung badan dunia itu, Farhan Haq berkata, Misi PBB di Afghanistan (UNAMA) telah meneliti semula keputusan yang dibuat sebelum ini.Menerusi satu kenyataan, UNAMA mengulangi kecamannya terhadap keputusan Taliban melarang wanita bekerja untuk PBB di Afghanistan. Namun, ia tidak boleh mengabaikan penduduk di negara bergolak itu, meskipun menghadapi cabaran. -AFP


COVID-19 bukan lagi kecemasan kesihatan global - WHO

GENEVA, 6 Mei - COVID-19 kini tidak lagi dikategorikan sebagai kecemasan kesihatan global.Menurut Ketua Pengarah Pertubuhan Kesihatan Sedunia (WHO), Tedros Adhanom Ghebreyesus, beliau mendapat saranan untuk menamatkan status Kecemasan Kesihatan Awam Keprihatinan Antarabangsa (PHEIC) dan bersetuju menerima nasihat itu.Nasihat berkenaan dinyatakan semasa mesyuarat Jawatankuasa Kecemasan ke-15 di London."Semalam jawatankuasa kecemasan bermesyuarat untuk kali ke-15 dan mengesyorkan kepada saya supaya mengisytiharkan penamatan kecemasan awam yang menjadi kebimbangan antarabangsa. Saya telah menerima nasihat itu, oleh itu dengan penuh harapan saya mengisytiharkan COVID-19 sebagai kecemasan kesihatan global."

(Ketua Pengarah Pertubuhan Kesihatan Sedunia (WHO), Tedros Adhanom Ghebreyesus/ REUTERS)

Selepas lebih setahun, pandemik telah menunjukkan trend penurunan, sekali gus membolehkan banyak negara kembali menjalani kehidupan normal seperti sebelum COVID-19 melanda.Namun beliau menegaskan ia tidak bermakna COVID-19 bukan satu ancaman kesihatan global.Pada Januari 2020, WHO mengisytiharkan COVID-19 sebagai darurat kecemasan awam , kira-kira enam minggu selepas virus tersebut melanda.Menurut data WHO, kadar kematian semakin merosot daripada paras kemuncak lebih 100,000 orang setiap minggu pada Januari 2021 kepada hanya lebih 3,500 orang dalam seminggu hingga 24 April. -REUTERS


WHO: COVID-19 bukan lagi kecemasan kesihatan global

GENEVA, 5 Mei- Pandemik COVID-19, yang lebih tiga tahun telah membunuh berjuta-juta orang, menimbulkan kekacauan ekonomi dan ketidaksamaan yang semakin mendalam, tidak lagi menjadi kecemasan kesihatan global, kata WHO."Dengan harapan besar saya mengisytiharkan COVID-19 bukan kecemasan kesihatan global."Sekurang-kurangnya 20 juta kematian direkodkan secara rasmi," kata ketua WHO Tedros Adhanom Ghebreyesus kepada pemberita.Langkah itu dibuat selepas jawatankuasa kecemasan bebas WHO mengenai krisis COVID-19 bersetuju semasa mesyuarat ke-15 bahawa krisis itu tidak lagi memenuhi tahap kewaspadaan tertinggi organisasi itu.

(Tedros Adhanom Ghebreyesus / FOTO AFP)

Bagaimanapun, Tedros memberi amaran, keputusan itu tidak bermakna bahaya telah berakhir, sebaliknya memberi amaran bahawa status kecemasan boleh dikembalikan semula jika keadaan berubah."Perkara paling buruk yang boleh dilakukan oleh mana-mana negara sekarang ialah menggunakan berita ini sebagai alasan untuk mengurangkan kawalannya terhadap COVID-19 dan tidak perlu dibimbangkan," katanya. -AFP


Presiden Sri Lanka beri pengampunan  988 banduan sempena Hari Wesak

COLOMBO, 5 Mei- Sri Lanka akan membebaskan 988 banduan hari ini dalam pengampunan presiden bersempena Hari Wesak yang merupakan acara keagamaan paling penting bagi penganut Buddha.Pesuruhjaya Jabatan Penjara dan jurucakap Chandana Ekanayake memberitahu media bahawa pengampunan itu diberikan oleh Presiden Ranil Wickremesinghe di bawah kuasa yang terletak padanya di bawah Perkara 34 Perlembagaan negara.Ekanayake berkata, pengampunan itu diberikan berdasarkan beberapa terma dan syarat.

(Presiden Sri Lanka, Ranil Wickremesinghe / FOTO FB ranil.wickremesinghe.leader)

Sri Lanka biasanya memberi pengampunan banduan pada Hari Kemerdekaan dan semasa acara keagamaan besar.Bagaimanapun, pengampunan itu tidak terpakai kepada mereka yang disabitkan dengan pembunuhan, kesalahan dadah yang serius, rogol dan rompakan bersenjata, kata Ekanayake. -REUTERS


Feri dalam perjalanan ke Batam terbakar, semua 62 penumpang termasuk rakyat Malaysia selamat

(Feri Queen Star 2/ FB Sindo Ferry)

SINGAPURA, 5 Mei - Bilik enjin sebuah feri penumpang 'QUEEN STAR 2' yang dalam perjalanan dari Singapura ke Batam dilaporkan terbakar petang tadi, menurut Penguasa Maritim dan Pelabuhan Singapura (MPA).MPA memaklumkan bahawa kesemua 62 penumpang, termasuk warga Singapura, Malaysia dan Indonesia, antara lain Berjaya diselamatkan dan dipindahkan ke kapal 'MERBAU ERA' yang dalam perjalanan ke Terminal Feri Harbourfront Singapura.'MERBAU ERA' kemudiannya menuju ke Batam dan selamat tiba bersama 62 penumpang terbabit,menurut MPA dalam satu kenyataan hari ini.MPA menerima laporan mengenai kejadian pada 12.30 tengah hari waktu tempatan di luar pesisir Pulau Kusu.Kenyataan itu menjelaskan bahawa MPA, Pasukan Pertahanan Awam Singapura (SCDF), dan Pengawal Pantai Polis (PCG) segera mengerah aset mereka untuk memberi bantuan.MPA turut mengerahkan bot tunda untuk menunda feri berkenaan.Kebakaran berjaya dipadamkan enam anak kapal yang kekal berada di atas feri itu sebelum ketibaan SCDF.Anggota bomba SCDF juga bertindak memastikan api telah dipadamkan sepenuhnya.“Pada masa ini tiada sebarang kecederaan atau pencemaran dilaporkan. MPA telah menempatkan pegawai di Terminal Feri Harbourfront sekiranya mana-mana penumpang memerlukan sokongan,” katanya.Di samping itu, MPA mengeluarkan siaran navigasi kepada kapal lain untuk menjauhi lokasi kejadian.- BERNAMA

(Pihak Berkuasa Maritim dan Pelabuhan Singapura (MPA) dimaklumkan mengenai kebakarandi bilik enjin sebuah feri penumpang berdaftar Singapura 'Queen Star 2' di luar Pulau Kusu hari ini/ FB MPA)


Indonesia guna 'diplomasi senyap' dalam menyelesaikan krisis Myanmar

(Menteri Luar Indonesia, Retno Marsudi/ REUTERS)

JAKARTA, 5 Mei- Indonesia menggunakan 'diplomasi senyap' untuk berbincang dengan semua pihak berkaitan konflik di Myanmar dan memacu usaha damai yang diperbaharui di negara yang dilanda keganasan itu, kata Menteri Luarnya, Retno Marsudi, hari ini.Indonesia selaku negara ekonomi terbesar Asia Tenggara dan pengerusi ASEAN pada tahun ini, berharap untuk memulakan rancangan lima tahun yang dipersetujui dengan junta Myanmar sejak dua tahun lalu, selepas cubaan menamatkan keganasan gagal."Pada peringkat awal jawatan pengerusinya, Indonesia memutuskan untuk mengambil pendekatan diplomasi bukan megafon."Matlamatnya untuk memberi ruang kepada pihak berkenaan membina kepercayaan. Diplomasi senyap tidak bermakna Indonesia tidak melakukan apa-apa," katanya.Kenyataan itu dibuat menjelang sidang kemuncak pertama daripada dua sidang kemuncak tahunan pemimpin ASEAN yang akan dipengerusikan Indonesia.Sidang kemuncak pertama yang berlangsung minggu depan di Pulau Flores menyaksikan junta Myanmar tidak dijemput.Myanmar dilanda pergolakan sejak tentera menggulingkan kerajaan dipimpin Aung San Suu Kyi pada Februari 2021.Selain itu, junta juga mengenakan tindakan keras bagi mereka yang berbeza pendapat dan mencetuskan kekacauan sosial dan krisis ekonomi.Mengulas lanjut, Retno berkata, langkah diplomasi yang dimulakan Jakarta sejak awal tahun ini, termasuk 60 pembabitan dengan semua pihak dalam konflik yang diharapkan menjadi modal untuk mengembangkan usaha selanjutnya bagi menyelesaikan krisis.Ia termasuk kerajaan bayangan Myanmar yang kebanyakannya terdiri daripada penentang junta dan kumpulan bersenjata dalam kalangan etnik minoriti.Sementara itu, seorang pegawai Kementerian Luar memberitahu AFP, setiap anggota ASEAN dimaklumkan mengenai rundingan itu dengan semua pihak.Mengenai pelan lima perkara itu, ia antara lain untuk menghentikan keganasan serta mengadakan rundingan antara tentera dan pemberontak.Namun begitu, junta tidak mengendahkannya menyebabkan mereka disekat daripada menghadiri sidang kemuncak peringkat tertinggi itu.ASEAN turut dikritik kerana tidak bertindak ke atas krisis berkenaan yang semakin meruncing dan masih berdiam berhubung serangan udara di wilayah tengah Sagaing pada bulan lalu, yang dilaporkan membunuh puluhan orang awam. - AFP

(Penunjuk perasaan memegang gambar pemimpin Myanmar, Aung San Suu Kyi yang ditahan semasa tunjuk perasaan di luar Kedutaan Myanmar di Bangkok pada 19 Disember 2022/ AFP)


Seorang maut, 200 cedera di Naples

NAPLES, 5 Mei- Seorang lelaki berusia 26 tahun maut akibat tembakan yang dilepaskan pada malam sambutan kemenangan Napoli dalam merebut kejuaraan Serie A ketiganya, lapor media tempatan.Tiga orang lagi cedera dalam kejadian sama di bandar selatan Itali itu.Menurut akhbar harian Corriere della Sera, masih belum dapat dipastikan sama ada tembakan itu dilepaskan sebagai sebahagian daripada sambutan bola sepak atau merupakan kes jenayah.Akhbar La Stampa melaporkan, mangsa yang meninggal dunia selepas dibawa ke hospital itu dikaitkan dengan puak mafia tempatan. Tambahnya, lebih 200 orang dimasukkan ke hospital kerana kecederaan dialami semasa perayaan itu. Antara kecederaan yang dialami adalah berpunca daripada luka pisau, melecur akibat mercun dan serangan asma yang disebabkan oleh terhidu asap.

Keputusan seri 1-1 Napoli di Udinese pada petang semalam mengesahkan kejuaraan liga ketiga mereka dan yang pertama dalam tempoh 33 tahun dengan rekod yang menyamai lima perlawanan.Beribu-ribu peminat di Udine, di Stadio Maradona dan di sekitar bandar terbesar di selatan Itali itu meledak kegembiraan pada wisel penamat. -AFP


Pasar popular di ibu kota Haiti musnah dijilat api

PORT-AU-PRINCE, 5 Mei- Sebuah pasar popular di pinggir Petion-Ville, ibu kota Haiti, di sini musnah dalam kebakaran pada Rabu.Anggota bomba menerima panggilan kira-kira pukul 1.00 pagi waktu tempatan.Akibat kejadian, seramai 900 peniaga mengalami kerugian apabila gerai mereka musnah dijilat api, lapor media tempatan.Dalam pada itu, Ketua Jabatan Bomba Tabarre Bernardin Hitlaire berkata pihaknya berhadapan masalah kekurangan air dan perlu menghantar lori tambahan bagi menambah bekalan.Situasi tersebut melambatkan kerja pemadaman oleh pihak bomba.-REUTERS

(Anggota bomba menerima panggilan kira-kira pukul 1 pagi waktu tempatan/Foto Reuters)


Gempa bumi 6.3 magnitud melanda tengah Jepun

TOKYO, 5 Mei- Gempa bumi berukuran 6.3 pada skala Richter melanda tengah Jepun.

Kejadian itu menyebabkan perkhidmatan kereta api "peluru", paling laju, Shinkansen terpaksa digantung.Bagaimanapun susulan gempa itu, tiada amaran tsunami dikeluarkan, kata pihak berkuasa.

Gempa bumi melanda wilayah tengah Ishikawa pada pukul 2.42 petang (0542 GMT) pada kedalaman 10 kilometer (enam batu), menurut Agensi Meteorologi Jepun.

Menurut Japan Railway, perkhidmatan kereta api Shinkansen digantung antara Nagano dan Kanazawa yang merupakan destinasi pelancongan popular.

Buat masa ini, tiada laporan mengenai kematian atau kerosakan dimaklumkan.

Hari ini merupakan cuti umum di Jepun; dikenali sebagai "Minggu Emas", di mana ramai orang melancong untuk beriadah atau melawat keluarga.

Pada Mac tahun lalu, gempa bumi berukuran 7.4 magnitud di luar pantai Fukushima menggegarkan sebahagian besar kawasan di timur Jepun, membunuh beberapa orang.

Pada tahun 1923, ibu kota Tokyo telah musnah akibat gempa bumi besar. -AFP


Parti Konservatif Sunak hilang kerusi keputusan awal pilihan raya tempatan

(Pemimpin Parti Konservatif yang juga Perdana Menteri Britain, Rishi Sunak/ REUTERS)

LONDON, 5 Mei- Parti Konservatif pimpinan Perdana Menteri Britain, Rishi Sunak kehilangan puluhan kerusi dalam pilihan raya tempatan di England, menurut keputusan awal pilihan raya yang ditunjukkan hari ini.Dipercayai pengundi menghukum parti diterajui Sunak berikutan skandal politik, pertumbuhan ekonomi lembap dan inflasi yang tinggi.Walaupun parti pemerintah sering bergelut pada pilihan raya pertengahan penggal, keputusannya adalah yang terbesar dan mungkin paling terakhir, ujian sentimen pengundi sebelum pilihan raya umum (PRU) akan datang dijangka pada 2024.Menurut keputusan awal hari ini, Konservatif kehilangan 88 kerusi pada peringkat pilihan raya tempatan yang akan dipilih semula. Pembangkang utama, Parti Buruh yang berharap memperoleh ratusan kerusi dalam undian pertengahan penggal, menambah 64 kerusi.Demokrat Liberal memperoleh kemenangan bersih sebanyak 24 kerusi. Keputusan itu akan menentukan lebih 8,000 kerusi majlis yang membabitkan 230 pihak berkuasa kerajaan tempatan yang bertanggungjawab ke atas penyediaan perkhidmatan awam harian seperti kutipan sampah dan sekolah.John Curtice, peninjau pendapat terkenal di Britain, berkata berdasarkan keputusan setakat ini, Konservatif mungkin berdepan kehilangan kira-kira 1,000 kerusi, yang akan menjadi antara prestasi terburuk parti itu dalam rekod pilihan raya tempatan.Sunak sebelum ini berusaha memulihkan kredibiliti Konservatif sejak beliau dilantik sebagai Perdana Menteri pada Oktober berikutan beberapa bulan kekacauan ekonomi, mogok dan skandal politik.Konservatif menukar Perdana Menteri tiga kali pada tahun lalu selepas Boris Johnson digulingkan kerana parti yang diadakan di bangunan kerajaan ketika penutupan COVID-19 dan Liz Truss dijatuhkan berikutan perjudian pemotongan cukai yang menghancurkan reputasi Britain untuk kestabilan kewangan.Dalam pilihan raya tempatan, Konservatif menghadapi persaingan di dua bahagian dengan pembangkang utama Parti Buruh berusaha menuntut semula kerusi di kawasan yang dipanggil 'Red Wall' di utara dan tengah England dan Demokrat Liberal cuba memenangi pemilihan di selatan.Dalam keputusan awal, parti Sunak kehilangan pengaruh ke atas tiga majlis Brentwood, Tamworth dan Leicestershire Utara. Buruh memenangi Plymouth di kawasan medan pertempuran utama yang dianggap penting kepada harapan parti untuk memenangi PRU akan datang.Ahli parlimen kawasan itu, Johnny Mercer, berkata ia adalah malam 'mengerikan' bagi Konservatif. Pemimpin Buruh, Keir Starmer melawat Plymouth pada awal kempen pilihan raya tempatan ketika sumber parti itu mengatakan akan memenangi semula kawalan majlis.Gambaran penuh mengenai keadaan parti-parti itu tidak akan menjadi jelas sehingga Jumaat apabila kebanyakan majlis akan mengumumkan keputusan mereka. - REUTERS

(Pemandangan papan tanda tempat mengundi di Barley Town House, yang bertindak sebagai pusat mengundi untuk pilihan raya tempatan di Royston, Britain/ REUTERS)


Gunung berapi Fuego meletus, lebih 1,000 penduduk dipindahkan

GUATEMALA CITY, 5 Mei- Pihak berkuasa Guatemala bertindak memindahkan lebih 1,000 penduduk dan menutup jalan, selepas salah satu gunung berapi paling aktif di Amerika Tengah meletus, pada Khamis.Gunung berapi Fuego itu memuntahkan asap serta debu tebal ke atas ladang dan bandar tidak jauh dari ibu kota.Pegawai perlindungan awam, Oscar Cossio berkata 1,054 penduduk dari lima komuniti berhampiran kaki gunung berapi telah dipindahkan ke dewan sukan untuk berlindung.Jumlah itu berkemungkinan meningkat, apabila perakuan penuh mangsa yang berpindah selesai dijalankan.Sementara itu, Pegawai Agensi Pengurusan Bencana Nasional (Conred), Rodolfo Garcia menganggarkan 130,000 orang tinggal di kawasan yang terdedah kepada abu dari kawah gunung berapi.Pelepasan lebih kuat mungkin menyusul sekiranya letusan "paras tinggi" berterusan, dan ia memberi amaran bahawa dengan ramalan hujan, banjir lumpur boleh terbentuk.Tambah beliau, 13 pusat perlindungan kecemasan telah dibuka di empat bandar berhampiran dan mampu memberi perlindungan kepada 7,600 orang.

(Orang ramai berkumpul di dewan sukan selepas kampung mereka terjejas akibat letusan gunung berapi Fuego/Foto AFP)

Dalam pada itu, mereka yang tinggal di kawasan berisiko diarah mematuhi arahan pihak berkuasa dan mengelak kawasan larangan sepanjang tujuh kilometer di sekitar gunung berapi.Penduduk juga harus menutup tangki air untuk mengelakkan pencemaran, memakai pelitup muka, membersihkan serpihan yang jatuh dari bumbung rumah untuk mengelakkan kerosakan disebabkan mendapan berat dan menyediakan kit survival pemindahan untuk diri dan haiwan peliharaan.Disember lalu, letusan lava dan abu oleh gunung berapi sama telah memaksa pihak berkuasa Guatemala menutup sementara lapangan terbang terbesar di negara itu.Gunung berapi setinggi 3,763 meter itu meletus setiap empat hingga lima tahun secara purata.-AFP


Lapan maut, 13 cedera insiden tembakan di Serbia

BELGRADE, 5 Mei- Lapan orang terbunuh, manakala 13 lagi cedera dalam kejadian tembakan berhampiran bandar Serbia, kira-kira 60 kilometer di selatan ibu kota Belgrade, lewat petang Khamis.Televisyen RTS melaporkan, kejadian berlaku berhampiran Mladenovac apabila penyerang melepaskan tembakan dengan senjata automatik dari kenderaan yang bergerak, sebelum melarikan diri.Polis kini sedang mengesan suspek.Di lokasi kejadian, kehadiran ramai anggota polis dan ambulans. Helikopter turut dilihat terbang di ruang udara kawasan itu.Terdahulu, pada Rabu, seorang pelajar berusia 13 tahun menembak mati lapan rakan sebaya dan seorang pengawal keselamatan di sekolah rendah Belgrade, serangan yang mengejutkan negara Balkan.Pada 2023, seorang penduduk kampung di Mladenovac menembak mati 13 saudara mara dan jiran.-AFP


Kanada pertimbang pecat seorang diplomat China

OTTAWA, 5 Mei - Menteri Luar Kanada, Melanie Joly pertimbang untuk memecat seorang diplomat China.Menurutnya, laporan risikan 2021 mendapati pegawai itu berusaha menjejaki keluarga ahli parlimen Kanada di Hong Kong untuk menakut-nakutkan mereka."Timbalan menteri saya kini bertemu duta China dan memanggilnya, dan itulah sebabnya kami memilih beberapa tindakan termasuk penyingkiran diplomat," kata Joly dalam mesyuarat jawatankuasa parlimen.Joly berkata demikian ketika menjawab soalan wakil parti Konservatif, Michael Chong dalam Mesyuarat Jawatankuasa Parlimen.Chong sebelum ini menyokong usul di parlimen berhubung pengisytiharan layanan China terhadap pembunuhan beramai-ramai minoriti Muslim Uyghur.

"Kenapa menteri terus membenarkan diplomat ini ditauliahkan di negara ini?" Chong berkata.Perdana Menteri Justin Trudeau berkata beliau mendapat tahu mengenai laporan risikan daripada akhbar itu. - REUTERS


Jepun-Peru, perkukuh hubungan ekonomi dua hala

LIMA, 5 Mei- Menteri Luar Jepun, Yoshimasa Hayashi bertemu dengan Presiden Peru, Dina Boluarte di Lima, ketika kedua-dua pemimpin membincangkan isu bagi menyatukan hubungan perdagangan.Hayashi dan Boluarte bertemu di Istana Presiden untuk menandakan ulang tahun ke-150 permulaan hubungan diplomatik antara kedua-dua negara."Kedua-dua negara berkongsi nilai dan prinsip yang sama. Selain itu, kita akan terus bekerjasama rapat dalam masyarakat antarabangsa. Saya menjelaskan kepada Presiden, Dina Boluarte dan Menteri Luar, Ana Cecilia Gervasi. Pandangan Jepun mengenai keadaan di Ukraine dan situasi di Asia Timur. Kedua-dua negara berkongsi idea bahawa mereka akan bekerjasama rapat untuk tindak balas terhadap situasi antarabangsa yang serius termasuk Ukraine dan untuk mengukuhkan fungsi Pertubuhan Bangsa Bersatu (PBB) termasuk pembaharuan Majlis Keselamatan PBB," kata Hayashi kepada media tempatan.

Pemimpin Jepun itu juga bertemu dengan rakan sejawatnya dari Peru, Ana Cecilia Gervasi di ibu pejabat kementerian luar peru.Hayashi menyatakan jangkaan Jepun terhadap peranan Peru sebagai rakan ekonomi penting untuk mengukuhkan rantaian bekalan global.Menurut kementerian luar, perdagangan antara kedua-dua negara mencecah AS$4.2 bilion dolar menjelang 2022, menjadikan negara asia itu rakan perdagangan keempat terbesar.Hayashi juga berkata Jepun dan Peru bersetuju untuk bekerjasama rapat untuk bertindak balas terhadap situasi antarabangsa semasa, termasuk perang antara Rusia dan Ukraine.Hayashi akan melawat Chile untuk bertemu dengan Presiden Gabriel Boric.- AFP


Ekonomi Asia Pasifik diunjur kepada 4.6% pada 2023 - IMF

WASHINGTON, 5 Mei- Kadar pertumbuhan ekonomi Asia Pasifik diunjur mencapai 4.6 peratus pada 2023 berbanding 3.8 peratus pada 2022.Laporan tinjauan ekonomi Tabung Kewangan Antarabangsa (IMF) mendedahkan ekonomi China akan menjadi pemacu utama pertumbuhan di rantau itu dengan peningkatan sebanyak 5.2 peratus.Laporan itu menegaskan walaupun ekonomi dunia penuh cabaran, ekonomi rantau Asia-Pasifik masih dipenuhi kedinamikan, terutamanya disebabkan oleh pemulihan pesat ekonomi China dan daya tahan pertumbuhan ekonomi India.Untuk rekod, rantau Asia-Pasifik dijangka menyumbang 70 peratus pertumbuhan ekonomi global tahun ini.IMF turut memberi amaran pertumbuhan ekonomi global mungkin menjadi perlahan disebabkan faktor seperti kenaikan kadar faedah oleh negara Barat dan krisis di Ukraine yang memberi tekanan kepada aktiviti ekonomi.Di samping itu, kadar inflasi yang melambung tinggi di beberapa negara dan krisis perbankan di Amerika Syarikat dan beberapa negara Eropah juga membawa banyak ketidaktentuan kepada prospek ekonomi.- REUTERS


Gangguan bekalan, penghantaran jet F-16V ke Taiwan ditangguhkan

TAIPEI, 5 Mei- Penghantaran 66 buah jet pejuang F-16V baharu dari Amerika Syarikat ke Taiwan ditangguhkan.Ujar Menteri Pertahanan Taiwan, Chiu Kuo-Cheng, situasi sepertinya pernah berlaku akibat gangguan bekalan.Namun, pihaknya telah bersiap sedia dengan pelan kontingensi bagi mengelakkan ia mengganggu proses dan perolehan lain. "Ia dijadualkan akan dihantar pada tahun ini tetapi ini tidak akan berlaku. Angkatan tentera negara kita bagaimanapun, mempunyai rancangan kedua untuk setiap projek yang sedang berjalan, berdasarkan pengalaman bertahun-tahun kerana banyak pengambilalihan tidak berjalan sepenuhnya mengikut rancangan.Kami juga telah meminta AS untuk menebus kekurangan tersebut, maka bermakna mengutamakan penghantaran alat ganti untuk F-16 (jet pejuang) kami. Sudah tentu, kita juga perlu alat ganti," kata Kuo-Cheng kepada AFP.

Amerika Syarikat pada 2019 meluluskan penjualan sebanyak 200 jet pejuang Lockheed Martin Corp F-16 kepada Taiwan bernilai AS$8 bilion dolar.Ia menjadikan Taiwan sebagai armada F-16 terbesar di Asia.Sejak perang Ukraine-Rusia, penyerahan sering ditangguhkan kerana menurut sumber, kebanyakan bekalan diarahkan bagi kelengkapan Ukraine.- AFP


Kremlin dakwa wujud cubaan bunuh Putin

MOSCOW, 5 Mei- Kremlin mendakwa satu serangan dron diarahkan bagi membunuh Presiden Rusia, Vladimir Putin baru-baru ini. Bagaimanapun Kiev menegaskan pihaknya tiada kaitan dengan dakwaan tersebut sebaliknya menyatakan ia adalah provokasi dari Moscow.Perkembangan terbaharu itu merupakan dakwaan paling serius pernah dibuat Moscow terhadap Kiev sejak perang meletus.Pada hari sama, Kiev berkata serangan Rusia mengorbankan 21 orang di wilayah Kherson di selatan Ukraine termasuk di sebuah pasar raya dan stesen kereta api.Rusia mengumumkan insiden dron itu selepas beberapa siri serangan sabotaj besar menjelang sambutan perayaan terpenting negara itu pada 9 Mei, menandakan kemenangan Soviet ke atas Nazi.Sementara itu, Moscow mengesahkan Putin tidak cedera dan tiada kemalangan jiwa berlaku.Jurucakap Kremlin, Dmitry Peskov, berkata Putin sedang bekerja di kediamannya dekat Moscow dan tetap akan mengambil bahagian dalam perarakan Hari Kemenangan Perang Dunia II yang dijadualkan di Red Square, minggu depan.- REUTERS


Pertabalan Raja Charles, Putera Harry datang sendirian

LONDON, 5 Mei- Putera Harry dari Britain akan menghadiri pertabalan bapanya, Raja Charles pada Sabtu, 6 Mei tanpa diiringi isterinya, Meghan Markle.Perkara tersebut disahkan Istana Buckingham dan jurucakap pasangan itu ketika desas-desus berkaitannya hangat diperkatakan.Duke of Sussex itu turut mengesahkan kehadiran dengan Meghan akan kekal di California bersama dua anak mereka.Ia kehadiran kali kedua Harry selepas mengumumkan berundur daripada tugas diraja pada tahun 2020 dan berpindah ke California kerana mahu hidup seperti biasa, bebas daripada birokrasi diraja.Kali terakhir kedua pasangan itu dilihat hadir bersama di Britain adalah ketika majlis pengebumian Ratu Elizabeth, yang meninggal dunia September lalu selepas 70 tahun memerintah Britain.- REUTERS


Banjir Kanada, dua mayat bomba ditemukan

(Christopher Lavoie (kiri) dan Regis Lavoie (kanan)/ Foto Facebook)

QUEBEC, 4 Mei- Dua mayat anggota bomba yang hilang dihanyutkan banjir Isnin lalu ditemukan pada Rabu di wilayah sini dekat Kanada.Dua anggota tersebut, Christopher Lavoie, 23, dan Regis Lavoie, 55, hanyut ketika memindahkan penduduk terjejas ke kawasan selamat berhampiran Baie-Saint-Paul.Jurucakap polis wilayah Quebec, Sarjan Stephane Tremblay berkata, mayat kedua-duanya berjaya dikesan menerusi helikopter polis pada pukul 10.00 pagi waktu tempatan.Awal minggu ini, banjir menghanyutkan beberapa jalan dan jambatan menyebabkan penduduk bandar Baie-Saint-Paul terkandas, kira-kira 100 kilometer (km) timur laut sini dan lain-lain.Pihak berkuasa turut mengeluarkan amaran banjir di seluruh wilayah, susulan risiko hujan lebat menjelang berakhirnya musim bunga. -AFP

(Mayat seorang daripada dua anggota bomba yang ditemukan dan dibawa menaikihelikopter/Foto Ledevoir)


Raja Charles III dituntut mohon maaf atas penjajahan British

(Raja Charles III/AFP, Madame Tussauds Sydney)

SYDNEY, 4 Mei- Pemimpin Orang Asli dari negara-negara yang dahulunya dijajah British menuntut Raja Charles III memohon maaf atas penjajahan lampau.Permintaan itu diajukan menjelang penobatan Raja Charles pada Sabtu menerusi surat rasmi yang dikeluarkan pada Khamis.Surat itu ditandatangani oleh 12 wakil negara Komanwel, antaranya dari Australia, Kanada, New Zealand dan Papua New GuineaMereka mengatakan bahawa kerajaan kolonial British telah melakukan tindakan perkauman untuk menghalalkan pembunuhan beramai-ramai.Menerusi surat itu, mereka turut menuntut pampasan kewangan dan pemulangan khazanah budaya yang dicuri oleh British, suatu ketika dahulu."Raja Charles harus memulakan perbincangan mengenai pampasan kepada Orang Asli, yang menyifatkan penjajahan British sebagai pencuri harta karun dan pemusnah budaya," menurut surat itu.Sejak beberapa tahun kebelakangan ini, Raja Charles telah meningkatkan usaha untuk mengukuhkan komunikasi dengan pemimpin peribumi di beberapa bekas tanah jajahan British.Raja Charles juga berkata, bahawa institusi diraja British perlu mengakui kesilapan lalu. -AFP


AS negara pertama lulus vaksin RSV

WASHINGTON, 4 Mei- Amerika Syarikat (AS) pada Rabu meluluskan vaksin virus sinsitium pernafasan (RSV) pertama di dunia iaitu Arexvy untuk digunakan di negara terbabit.Arexvy yang dihasilkan oleh syarikat farmaseutikal GSK diluluskan untuk kegunaan individu berumur 60 tahun ke atas bagi mencegah penyakit yang disebabkan oleh RSV.Virus RSV menyebabkan simptom ringan seperti selsema, namun boleh menjadi serius kepada bayi dan orang tua, serta mereka yang mempunyai sistem imun yang lemah.Dalam kes yang teruk, ia boleh menyebabkan radang paru-paru dan bronkiolitis iaitu keradangan saluran udara kecil jauh di dalam paru-paru.''Kelulusan vaksin RSV hari ini menyaksikan pencapaian penting dalam kesihatan awam bagi mencegah penyakit yang boleh mengancam nyawa dan mencerminkan komitmen berterusan FDA untuk membangunkan vaksin yang selamat dan berkesan untuk digunakan di Amerika Syarikat,'' kata pengarah Pusat Penilaian dan Penyelidikan Biologi Pentadbiran Makanan dan Ubat-ubatan (FDA), Peter Marks.Menurut Pusat Kawalan dan Pencegahan Penyakit AS, kira-kira 60,000 hingga 120,000 kemasukan ke hospital dan 6,000-10,000 kematian direkodkan akibat RSV membabitkan orang dewasa berumur 65 tahun ke atas di AS.Kajian yang disertai kira-kira 12,500 orang mendapati Arexvy mengurangkan risiko penyakit sebanyak 82.6% dan berkesan terhadap gejala teruk sebanyak 94.1%. -AFP


Pfizer, Moderna dan AstraZeneca bukan penyebab masalah haid - Kajian

PARIS, 4 Mei- Suntikan vaksin COVID-19 tidak menyebabkan wanita lebih cenderung mendapatkan rawatan perubatan bagi masalah haid, menurut kajian yang diterbitkan jurnal perubatan BMJ.Sejak kempen vaksinasi COVID-19 bermula hampir dua setengah tahun lalu, segelintir wanita melaporkan perubahan dalam kitaran haid selepas mendapat suntikan mRNA daripada Pfizer/BioNTech dan Moderna.Kajian baharu itu melihat data pesakit daripada pendaftaran kesihatan Sweden yang merangkumi hampir tiga juta wanita, sekitar 40% daripada populasi wanita negara itu.Rickard Ljung, seorang profesor di Agensi Produk Perubatan Sweden dan pengarang utama kajian baharu itu, memberitahu bahawa ia yang terbesar dijalankan dalam isu berkenaan.Ia juga yang pertama menggunakan data bebas sama ada wanita menghubungi pakar penjagaan kesihatan berhubung masalah haid mereka."Apa yang kami tunjukkan adalah gangguan (berpotensi) ini tidak begitu teruk sehingga menyebabkan wanita mendapatkan rawatan perubatan," kata Ljung.Kajian baharu itu melihat kesan sampingan dos pertama, kedua dan ketiga vaksin Pfizer, Moderna dan AstraZeneca terhadap wanita Sweden berumur antara 12 hingga 74 tahun dari Disember 2020 hingga Februari 2022.Bagi wanita yang belum mengalami menopaus, tiada kaitan antara vaksinasi dan gangguan haid sebaik sahaja pembolehubah telah diselaraskan, menurut kajian itu.Bagi wanita selepas menopaus, terdapat sedikit peningkatan dalam mendapatkan rawatan perubatan untuk masalah haid selepas dos ketiga vaksin Pfizer dan Moderna.Walau bagaimanapun, kajian itu mengatakan hubungan antara kedua-dua faktor itu adalah lemah dan tidak konsisten.Secara keseluruhan, menurut kajian tersebut, penemuannya tidak memberikan sokongan yang besar untuk hubungan kausal antara vaksin COVID-19 dan mendapatkan rawatan perubatan untuk gangguan haid atau pendarahan. -AFP


127 orang maut akibat banjir di Rwanda

(Rumah penduduk musnah akibat banjir dan tanah runtuh di Rwanda/AFP)

KIGALI, 4 Mei- Sekurang-kurangnya 127 orang maut ketika banjir dan tanah runtuh susulan hujan lebat melanda beberapa bahagian di Rwanda dengan memusnahkan banyak rumah dan jalan raya terputus hubungan.Kerajaan Rwanda menyediakan tempat perlindungan untuk penduduk di sekolah dan bangunan lain, namun tiada angka rasmi dikeluarkan pihak itu berkaitan jumlah sebenar rakyat yang terjejas bencana terbabit.“Takziah saya ucapkan kepada keluarga dan orang tersayang mangsa tanah runtuh dan banjir yang berlaku malam tadi (3 Mei) di wilayah barat, utara dan selatan."Kami melakukan segala-galanya mengikut kemampuan kami dalam menangani situasi sukar ini," kata Presiden Rwanda, Paul Kagame.Agensi Penyiaran Rwanda (RBA) memberitahu, kebanyakan kematian berlaku di wilayah barat yang bersempadan dengan Tasik Kivu. -AFP

(Penduduk yang terjejas banjir di Rubavu, Rwanda/AFP)


Budak 13 tahun suspek serangan bersenjata ditahan

(Suspek ditahan di kawasan sekolah selepas kejadian tembakan yang membunuhsembilan orang/Reuters)

BELGRADE, 4 Mei- Seorang kanak-kanak lelaki berusia 13 tahun dikenali sebagai Kosta Kecmanovic ditahan selepas dipercayai menjadi dalang serangan bersenjata di sebuah sekolah di sini, Serbia pada Rabu.Dalam kejadian sekitar pukul 8.40 pagi waktu tempatan itu, sembilan orang terbunuh melibatkan lapan kanak-kanak dan seorang pengawal keselamatan, manakala enam kanak-kanak dan seorang guru cedera.Ketua Polis Belgrade, Veselin Milic berkata, kanak-kanak yang maut merupakan tujuh pelajar perempuan dan seorang pelajar lelaki berusia lingkungan 12 hingga 14 tahun.Beliau berkata, suspek ditahan bersama dua pucuk pistol itu dipercayai telah merancang serangan terbabit selama tempoh sebulan dengan menyenaraikan beberapa nama untuk dijadikan mangsa serangan.

"Lakaran itu kelihatan seperti sesuatu daripada permainan video atau filem seram, yang menunjukkan bahawa dia merancang secara terperinci, mengikut kelas, siapa yang akan dibunuh," jelas Milic dalam sidang media.

Bapa suspek turut ditahan untuk siasatan lanjut dan mengaku senjata api yang digunakan suspek adalah miliknya, namun dia mendakwa bahawa pistol berkenaan dikunci dalam peti besi berkod serta tidak tahu bagaimana suspek boleh membuka peti itu.Suspek kini ditahan di sebuah wad psikiatri berikutan statusnya sebagai seorang kanak-kanak.Undang-undang senjata api di Serbia disifatkan sangat ketat yang memerlukan permit khas untuk pemilikannya. -Reuters

(Suspek tembakan berusia 13 tahun disyaki merancang seranganselama sebulan/Reuters)


WHO terbit pelan strategi baru perangi COVID-19

GENEVA, 4 Mei- Pertubuhan Kesihatan Sedunia (WHO), pada Rabu menerbitkan pelan strategi baru bagi memerangi COVID-19.Seterusnya membantu negara-negara, beralih daripada mod kecemasan kepada langkah pencegahan dan kawalan jangka panjang.Cadangan itu dibuat menjelang mesyuarat jawatankuasa kecemasan WHO mengenai COVID-19.Penerbitan tersebut adalah bagi tempoh 2023-2025.Ia rancangan keempat seumpama itu dilakukan sejak kes pertama wabak dilaporkan pada akhir 2019 di Wuhan, China."Matlamatnya adalah untuk menyokong negara ketika mereka beralih daripada tindak balas kecemasan kepada pencegahan, kawalan dan pengurusan penyakit COVID-19 jangka panjang," kata ketua WHO dalam laporan itu.Minggu lalu, WHO mengesahkan kadar kematian COVID-19 menurun sebanyak 95 peratus sejak awal tahun ini.-AFP


21 penduduk Ukraine terbunuh dalam serangan terbaru Rusia

(Pasukan perubatan membantu penduduk yang cedera berikutan serangan Rusia di bandar Kherson/Foto AFP)

KIEV, 4 Mei- Sekurang-kurangnya 21 orang penduduk Ukraine terbunuh dalam serangan terbaru Moscow ke atas wilayah Kherson, pada Rabu.Manakala, berpuluh-puluh orang lagi cedera.Susulan itu, pihak berkuasa melaksanakan perintah berkurung di bandar berkenaan selama empat hari bermula pada Jumaat.Presiden Ukraine, Volodymyr Zelensky menerusi Telegram berkata, serangan terbabit antara lain memusnahkan stesen kereta api, rumah, pasar raya dan stesen minyak.

Bandar Kherson merupakan tempat tentera Rusia berundur November lalu, terletak berhampiran barisan hadapan di selatan Ukraine."Setakat ini, 21 orang telah terbunuh dan ramai lagi cedera. Dunia perlu melihat dan mengetahui perkara ini," kata Zelensky.Sementara itu, pendakwa raya menyifatkan serangan dilakukan secara besar-besaran.-AFP


Seorang maut, empat cedera insiden tembakan di Atlanta

WASHINGTON, 4 Mei- Seorang maut, manakala empat lagi cedera apabila seorang lelaki bersenjata melepaskan tembakan di ruang menunggu Hospital Northside, di bandar Atlanta, pada Rabu.Polis menamakan Deion Patterson, bekas anggota pengawal pantai, sebagai suspek dalam kejadian tembakan itu."Suspek masih bebas...dia dipercayai bersenjata, berbahaya dan tidak boleh didekati," kata Jabatan Polis Atlanta menerusi kemas kini di laman media sosial.Datuk Bandar Atlanta, Andre Dickens dalam sidang media memaklumkan, kesemua mangsa terlibat adalah wanita."Usaha mengesan Patterson giat dilakukan, dengan bantuan pelbagai pihak termasuk Biro Penyiasatan Persekutuan dan Perkhidmatan Rahsia," kata ketua polis Darin Schierbaum.

(Anggota polis berkawal di lokasi kejadian tembakan di Hospital Northside pada 3 Mei 2023/Foto AFP)

Sementara itu, CNN melaporkan Patterson yang ditemani ibunya di ruang menunggu hospital berkenaan tiba-tiba 'berang' sebelum melepaskan tembakan. Ibunya bagaimanapun tidak cedera.Tambah Schierbaum, masih terlalu awal untuk mengetahui sama ada terdapat mana-mana mangsa disasarkan secara khusus."Pihak keluarga bekerjasama membantu siasatan, katanya.Dalam pada itu, pihak polis turut menyiarkan gambar suspek, yang memperlihatkan dia ketika itu memakai seluar gelap, mengenakan hoodie, pelitup muka dan memegang pistol.-AFP


Taiwan, AS berikrar kerjasama industri pertahanan lebih rapat

TAIPEI, 4 Mei- Hubungan rapat Amerika Syarikat-Taiwan terus diperkukuh menerusi kerjasama wakil industri pertahanan kedua-dua negara. Persetujuan tersebut dicapai dalam pertemuan wakil-wakil industri itu dalam satu forum khas yang diadakan di sini, pada Rabu. Seorang wakil industri yang juga bekas Komander Kor Marin Amerika, Steven Rudder berkata pihaknya komited membantu Taiwan mempertahankan wilayahnya daripada sebarang ancaman."Kami komited untuk membantu Taiwan mempertahankan diri. Kerana kami, dengan rakan kongsi yang lain di kawasan itu, mahukan keamanan dan keselamatan," kata Steven Rudder.

Bagaimanapun menurut penganalisis keselamatan, usaha tersebut dikhuatiri meningkatkan risiko teknologi persenjataan terkini jatuh ke tangan China. Kebanyakkan negara ketika ini tidak menjual senjata dan teknologi pertahanan mereka kepada Taiwan susulan bimbang akan meningkatkan kemarahan Beijing.-REUTERS


Penghantaran bantuan ke Sudan, PBB tuntut jaminan keselamatan 'tertinggi'

(Kepulan asap tebal naik ke udara di Khartoum dan bunyi tembakan ketika pertempuran berlaku antara tentera Sudan dan Rapid Support Forces (RSF)/Foto AFP)

GENEVA, 4 Mei- Pertubuhan Bangsa Bersatu pada Rabu meminta jaminan keselamatan pada peringkat tertinggi untuk memastikan penghantaran bantuan yang mendesak di Sudan.Gesaan itu dibuat berikutan enam trak yang membawa bantuan keperluan ke wilayah Darfur barat dirompak ketika dalam perjalanan.Tegas pegawai tertinggi kemanusiaan PBB, Martin Griffiths, pihak bertelagah perlu menyatakan komitmen secara terbuka dan jelas.Ini bagi melindungi bantuan kemanusiaan kepada berjuta-juta rakyat Sudan yang terjejas akibat konflik yang meletus hampir tiga minggu lalu."Kami perlu mempunyai persetujuan di peringkat tertinggi dan secara terbuka," katanya kepada wartawan menerusi pautan video dari Sudan.

Griffiths tiba di Pelabuhan Sudan di pantai Laut Merah awal Rabu dalam misi mendesak untuk mencari jalan membawa bantuan kepada rakyat Sudan yang terjejas."Kami memerlukan akses. Kami memerlukan pengangkutan udara. Kami memerlukan bekalan yang tidak dirompak," tegasnya.-AFP


Lebih 2,000 tahanan politik Myanmar diberi pengampunan

YANGON, 3 Mei- Sempena Hari Wesak esok, junta tentera Myanmar hari ini telah memberi pengampunan kepada lebih 2,000 tahanan politik.Junta berkata, pengampunan itu diberikan kepada banduan disabit kesalahan yang memperuntukkan hukuman penjara maksimum tiga tahun."Pihak tentera mengarahkan pengampunan itu dibuat atas dasar kemanusiaan."Namun mana-mana individu yang didapati mengulangi kesalahan akan diarah menjalani baki tempoh hukuman dengan tambahan penalti."Pekarangan Penjara Insein di Yangon dipenuhi ahli keluarga yang mahu bertemu banduan yang dibebaskan."Mereka dilihat memegang kertas tertera nama ahli keluarga yang ditahan, ketika bas membawa bekas tahanan keluar dari kompleks berkenaan."Ribuan penunjuk perasaan dan aktivis ditahan tentera, pada Februari 2021," katanya menerusi kenyataan.Kebiasaannya, kerajaan Myanmar akan memberi pengampunan kepada ribuan banduan sempena cuti kebangsaan atau perayaan Buddha.Berdasarkan kumpulan pemantau tempatan, lebih 21,000 individu ditahan sejak tentera menggulingkan kerajaan diterajui Aung San Suu Kyi. - AFP


Banjir di Itali, warga emas hilang ketika berbasikal

ITALI, 3 Mei- Banjir di wilayah Emilia Romagna, di sini menyebabkan sekurang-kurangnya seorang maut.Menerusi media sosial, Menteri Alam Sekitar Itali, Gilberto Pichetto Fratin berkata seorang warga emas berusia 80 tahun turut hilang disebabkan kejadian berkenaan.Lelaki itu lemas ketika berbasikal dan mangsa dihanyutkan air ketika melalui bandar Castel Bolognese."Operasi mencari mangsa hilang sedang dilakukan."Hujan lebat tanpa henti menyebabkan air naik dengan pantas sehingga menyebabkan banjir."Operasi kereta api turut digantung sementara."Pihaknya akan membantu penduduk yang terjejas," katanya.Sementara itu, jurucakap bomba berkata sebuah rumah di Fontanelice runtuh disebabkan bencana tersebut.Pihak bomba menjalankan sekitar 400 operasi, termasuk mengeluarkan mangsa yang terperangkap daripada banjir. - REUTERS


Sindiket jenayah terancang, lebih 20 orang ditahan

JERMAN, 3 Mei- Lebih 20 orang ditahan polis Jerman selepas disyaki terlibat dengan sindiket jenayah terancang Ndrangheta.Menerusi kenyataan bersama pejabat pendakwa raya Duesseldorf, Koblenz, Saarbruecken dan Munich, tindakan tersebut sebahagian siasatan diselaraskan penyiasat di beberapa negara termasuk Jerman, Belgium, Perancis dan Itali."Antara ditahan, empat di Bavaria, Rhine-Westphalia Utara,15 orang dan Rhineland Palatinate, 10 orang."Polis merampas bukti di lokasi termasuk di rumah dan pejabat."Suspek melakukan pengubahan wang haram, pengelakan cukai jenayah, penipuan dan penyeludupan dadah," katanya.Ndrangheta ialah sindiket jenayah terancang yang berpangkalan di semenanjung dan kawasan pergunungan Calabria, Itali sejak akhir abad ke-18. Ia dianggap sebagai salah satu kumpulan jenayah terancang yang paling berkuasa di dunia. - AFP


China tingkat sekatan keluar terhadap orang ramai

BEIJING, 3 Mei - China meningkatkan sekatan keluar terhadap orang ramai dalam usaha mengetatkan kawalan terhadap semua aspek kehidupan rakyatnya.Menurut Kumpulan Hak Asasi Manusia, Safeguard Defenders sejak 2018, Beijing meluluskan lima undang-undang baharu atau dipinda bagi tujuan itu, menjadikan jumlah keseluruhan kepada 15 secara keseluruhan."Sejak Xi Jinping mengambil alih kuasa pada 2012, China telah meluaskan landskap undang-undang untuk larangan keluar dan terus melaksanakannya.Antara tahun 2016 dan 2020, terdapat peningkatan lapan kali ganda dalam bilangan kes larangan keluar dicatat dalam pangkalan data undang-undang Mahkamah Agung China, kata laporan itu.

Tambah kumpulan itu, berpuluh-puluh warga asing telah dihalang meninggalkan China dalam beberapa tahun kebelakangan ini.Antara disasarkan peguam, wartawan dan eksekutif perniagaan asing.Langkah itu disifatkan kabur, samar-samar, kompleks dan meluas.Menurut satu kajian yang diterbitkan tahun lalu, dipetik oleh Safeguard Defenders mendapati 128 warga asing termasuk 29 warga Amerika dan 44 warga Kanada dikenakan larangan keluar antara 1995 dan 2019. - AFP


Mesyuarat ASEAN+3 gesa kukuhkan jaringan keselamatan kewangan

INCHEON, 3 Mei - Menteri kewangan dari Korea Selatan, China, Jepun dan ASEAN bersetuju mengenai perlunya meningkatkan jaringan keselamatan kewangan global bagi menghadapi ketidaktentuan ekonomi.Kesemua negara terbabit komited untuk mengukuhkan kerjasama kewangan serantau melalui pelbagai platform antaranya inisiatif multi-lateralisasi Chiang Mai.Kesepakatan itu dicapai pada Mesyuarat Menteri Kewangan ASEAN+3 dan Mesyuarat Gabenor Bank Pusat.

Mesyuarat berlangsung di Incheon, Seoul, di luar Mesyuarat Tahunan ke-56 Lembaga Gabenor Bank Pembangunan Asia.Melalui kenyataan bersama, Mesyuarat itu mengiktiraf bahawa kerjasama kewangan ASEAN+3 memainkan peranan yang semakin penting dalam menyokong ekonomi serantau bagi menangani risiko dan cabaran.Penubuhan "kemudahan pembiayaan pantas" juga dicadangkan.Ini bagi membolehkan ahli mengakses pembiayaan untuk memenuhi keperluan imbangan pembayaran segera yang timbul akibat kejutan luaran.-REUTERS


China sokong Myanmar berdepan tekanan antarabangsa

YANGON, 3 Mei - China menyuarakan sokongan terhadap Myanmar bagi menghadapi tekanan antarabangsa. Komitmen itu disuarakan Menteri Luarnya, Qin Gang kepada ketua junta, Min Aung Hlaing dalam pertemuan kedua-dua pemimpin di Naypyidaw. Gang dalam kenyataan Kementerian Luar China berkata republik itu mendukung pendirian masyarakat antarabangsa yang menghormati kedaulatan Myanmar dan memainkan peranan membantu meraih keamanan.

Katanya, China akan terus menyokong pembangunan Myanmar, selain mempercepat kerjasama utama di Koridor Ekonomi China-Myanmar serta melaksanakan projek pertanian, pendidikan dan kesihatan.Siri keganasan di Myanmar tercetus sejak penggulingan kerajaan diterajui Aung San Suu Kyi pada Februari 2021.Beijing juga dikatakan menyokong dan membekalkan senjata kepada beberapa kumpulan pemberontak di sempadan negara itu dengan Myanmar, yang bertindak menyerang junta tentera Myanmar selepas rampasan kuasa.Sehubungan itu, kumpulan pemberontak terbabit meminta bantuan Beijing untuk meredakan keadaan di sempadan menerusi rundingan dengan junta tentera Myanmar.Semalam, Gang melawat sempadan China-Myanmar dan menggesa pelan damai segera dicapai berteraskan 'persahabatan dan kerjasama' antara kedua-dua negara.Junta tentera Myanmar melihat China sebagai rakan baik yang mengekalkan persahabatan sepanjang krisis rampasan kuasa, apabila kebanyakan negara serantau dan Barat mengutuk serta meminggirkan Myanmar.Namun, China kekal sebagai sekutu utama dan enggan mengeluarkan sebarang kenyataan mengutuk rampasan kuasa itu.Bekas Menteri Luar China, Wang Yi sebelum ini, mengadakan pertemuan bersama rakan sejawatannya dari Myanmar pada Julai 2022.Beberapa projek infrastruktur disokong Beijing dijadual dilaksanakan di utara Myanmar dan menghubungkan wilayah Yunnan, China dengan Lautan Hindi.-AFP


Gencatan senjata tujuh hari di Sudan bermula esok

KHARTOUM, 3 Mei - Angkatan tentera Sudan dan kumpulan separa tentera Pasukan Tindakan Pantas (RSF) bersetuju mengadakan gencatan senjata selama tujuh hari bermula esok.Kementerian Luar menerusi satu kenyataan memaklumkan, Panglima Angkatan Tentera, Abdel Fattah al-Burhan dan seterunya, Mohamed Hamdan Daglo yang mengetuai pasukan separa tentera secara dasarnya bersetuju dengan inisiatif tersebut.

Kedua-dua pihak juga bersetuju menamakan wakil masing-masing ke rundingan damai yang akan diadakan di lokasi pilihan mereka.Perjanjian gencatan senjata yang berkuat kuasa antara 24 hingga 72 jam di wilayah Khartoum sebelum ini gagal susulan siri tembakan dan serangan udara membabitkan angkatan tentera dan RSF dalam konflik yang tercetus sejak pertengahan April lalu.Semalam, saksi mendakwa lebih banyak serangan udara berlaku di bandar Omdurman dan di Bahri, kedua-duanya terletak bertentangan Sungai Nil dari Khartoum.-AFP


Lelaki lempar kelongsong peluru ke perkarangan Istana Buckingham ditahan

LONDON, 3 Mei - Polis London menahan seorang lelaki selepas melemparkan beberapa objek dipercayai kelongsong peluru ke pekarangan Istana Buckingham.Penahanan itu dibuat kira-kira pukul 7 malam waktu tempatan, beberapa hari sebelum istiadat pertabalan Raja Charles Ketiga.Polis Metropolitan berkata, suspek melempar beberapa objek sebelum mendekati pintu masuk istana.

"Pegawai serta-merta menahan lelaki itu dan dia telah ditahan polis. Tiada laporan mengenai sebarang tembakan dilepaskan, atau sebarang kecederaan kepada pegawai atau orang awam," kata ketua polis Metropolitan, Superintenden Joseph McDonald dalam satu kenyataan.Media Britain melaporkan bahawa Charles, 74, dan isterinya, Permaisuri Camilla, 75, tidak berada di istana pada masa itu.Beribu-ribu askar istiadat akan mengambil bahagian dalam perarakan dari Istana Buckingham ke Biara Westminster sebagai sebahagian daripada pertabalan.Operasi keselamatan untuk melindungi laluan ke dan dari biara yang digelar Operasi Golden Orb adalah antara yang terbesar dalam beberapa tahun kebelakangan ini.Ini termasuk penembak tepat atas bumbung dan pegawai yang menyamar serta meletakan mesin pengimbas di lapangan terbang, anjing penghidu dan zon larangan terbang di tengah London.-AFP


Jangkaan jualan produk COVID-19 keluaran Pfizer catat prestasi rendah

AMERIKA SYARIKAT, 3 Mei - Tahun 2023 dijangka mencatatkan prestasi terendah bagi jualan produk COVID-19 keluaran Pfizer.Bagaimanapun, pendapatan direkodkan pada suku pertama tahun ini merekodkan peningkatan melebihi anggaran Wall Street.Penganalisis Wells Fargo Mohit Bansal berkata ia adalah satu kejutan positif bahawa Pfizer tidak menurunkan ramalan COVID-19 setahun penuhnya.Menurut data Refinitiv walaupun jualan vaksin Comirnaty merosot kepada AS$3.06 bilion perolehan itu melebihi anggaran awal iaitu AS$2.37 bilion. Begitu juga Paxlovid meningkat kepada AS$4.07 bilion berbanding anggaran AS$3.13 bilion dalam tempoh sama.

Peningkatan disokong permintaan kukuh oleh China. - REUTERS


Raja Charles hadir majlis resepsi Westminster beberapa hari sebelum pertabalannya

LONDON, 3 Mei - Raja Britain, Raja Charles bertemu penggubal undang-undang yang tidak menerima jemputan pada hari pertabalannya pada Sabtu ini.Raja Charles menghadiri pertemuan ringkas itu di Westminster Hall, di London bersama-sama isterinya, Permaisuri Camilla.Pemimpin kedua-dua Dewan Parlimen, Lord John McFall of the Lords dan Lindsay Hoyle of the Commons, masing-masing memakai pakaian hitam putih tradisional mereka.Istiadat pertabalan Raja Charles akan berlangsung di Westminster Abbey pada 6 Mei, ini.

Baginda menjadi raja selepas kemangkatan Ratu Elizabeth II, iaitu monarki Britain yang paling lama bertakhta dalam sejarah negara itu, pada usia 96 tahun.Seramai 2,200 tetamu akan hadir di Westminster Abbey. - REUTERS


Polis Bali selamatkan 21 penyu hijau

BALI, 2 Mei- Sebanyak 21 penyu hijau yang dirampas daripada pemburu haram dijaga di pusat pemuliharaan di sini sebelum dikembalikan kepada habitat asal.Pihak berkuasa menyerbu rumah seorang lelaki berusia 46 tahun selepas menerima laporan daripada orang awam mengenai perdagangan haram daging penyu.Polis Bali berkata campuran penyu kecil dan besar ditemui dalam kolam penyelenggaraan pemburu tersebut. "Lelaki itu boleh menghadapi hukuman penjara lima tahun dan didenda 100 juta rupiah."Awal tahun ini, pihak berkuasa Indonesia menyelamatkan 43 penyu daripada pemburu haram semasa rondaan tentera laut di perairan Bali," katanya menerusi kenyataan.Populasi penyu hijau telah menurun dengan ketara dalam beberapa tahun kebelakangan ini, disebabkan pemburuan, kehilangan tempat bersarang dan terperangkap dalam peralatan menangkap ikan. Haiwan tersebut juga menjadi mangsa krisis sisa plastik lautan yang semakin meningkat di dunia selepas haiwan berkenaan termakan sejumlah besar plastik. - REUTERS


Konflik Sudan, lebih 300,000 orang hilang tempat tinggal

GENEVA, 2 Mei- Lebih 100,000 pelarian menyeberang dari Sudan ke negara jiran untuk melarikan diri dari konflik di Sudan.Menurut Pertubuhan Bangsa Bersatu (PBB), ratusan ribu kehilangan tempat tinggal akibat keganasan dalam negara itu.Seramai 334,053 orang telah kehilangan tempat tinggal setakat ini akibat konflik tersebut.Jurucakap Pertubuhan Kesihatan Sedunia (WHO), Tarik Jasarevic berkata terdapat risiko berkaitan rampasan makmal kesihatan awam di Khartoum, ibu negara Sudan oleh salah satu pihak yang bertelagah."Salah satu pihak bertelagah merampas makmal mengandungi patogen taun dan bahan berbahaya lain."WHO telah menghantar enam kontena bekalan bantuan ke Pelabuhan Sudan setakat ini."WHO mempunyai 30 tan lagi stok bantuan lain untuk penghantaran," katanya kepada pemberita di sini.Terdahulu, media melaporkan pertempuran antara Angkatan Bersenjata Sudan (SAF) dan Pasukan Sokongan Pantas (RSF) menyaksikan Sudan terus bergolak sehingga mencetuskan krisis kemanusiaan dan memerangkap jutaan rakyat di negara itu tanpa akses kepada perkhidmatan asas.- REUTERS


Beruang sesat masuk tong sampah

SUMMERSVILLE, 2 Mei- Seorang pengetua sekolah terkejut apabila seekor beruang besar muncul di depannya.Kejadian berlaku di Virginia Barat, di sini pada Isnin.Menerusi kamera litar tertutup (CCTV) yang dimuat naik Lembaga Pendidikan Daerah Nicholas di media sosial miliknya, haiwan besar berwarna hitam itu tiba-tiba melompat keluar dari tempat pembuangan sampah.Pengetua Sekolah Rendah Zela, James Marsh dan haiwan tersebut dilihat melarikan diri ke arah berbeza.Tiada sebarang kecederaan berlaku dalam insiden tersebut.- REUTERS


Al-Quran mini bersaiz setem pos

(Al-Quran bersaiz mini milik sebuah keluarga di Albania/AFP)

TIRANA, 2 Mei- Senaskah Al-Quran bersaiz mini berukuran hanya sebesar setem pos milik sebuah keluarga di Albania menjadi harta tidak ternilai buat keluarga itu selama beberapa generasi.Ia yang dipercayai dicetak pada akhir abad ke-19 tersebut diturunkan dalam keluarga Mario Prushi."Al-Quran yang kecil ini, merupakan antara terkecil di dunia, kami simpan dari generasi ke generasi dengan dedikasi yang tinggi. Ia paling berharga kepada saya dan keluarga saya.Tambah beliau, Al-Quran berkenaan dipelihara dalam sebuah bekas perak yang turut dilengkapi kanta membaca serta kulit hadapannya diperbuat daripada baldu bersulam benang emas.Sementara itu, penyelidik dalam pengajian Al-Quran di Universiti Beder di Tirana, Elton Karaj berkata, ia adalah karya yang luar biasa dan sangat berharga."Al-Quran ini dicetak dalam format yang sangat kecil, antara terkecil di dunia. Dari penampilannya, penerbitannya bermula pada penghujung abad ke-19. Ia adalah karya yang luar biasa, sangat berharga. Hebatnya, salinan ini berada di Albania," katanya. -AFP

(Mario Prushi menyifatkan Al-Quran mini berkenaan merupakan hartaturun-temuran yang sangat berharga/AFP


Warga emas aktif berlari, kerap masuk maraton

EAUBONNE, 2 Mei- Barbara Humbert, warga emas berusia 83 tahun mampu berlari 50 kilometer (km) setiap minggu di sini untuk mendapatkan kesihatan yang baik.Tahun lalu, dia berlari sejauh 125 km dalam masa 24 jam menerusi Kejohanan Olahraga Perancis.Wanita Perancis kelahiran Jerman itu adalah wanita sulung yang menyertai Maraton Paris pada April, maraton ke-57 beliau dan dia menamatkan perlumbaan dalam masa kira-kira enam jam.Menurut Humbert, beliau merancang untuk menyertai dua lagi maraton tahun ini di Dublin dan Valencia."Saya gemar untuk berlari dan ia satu perasaan kebebasan, kesejahteraan, kegembiraan dan berkomunikasi dengan alam semula jadi."Saya mula berlari pada usia 43 tahun."Saya juga mahu mengambil bahagian dalam Sukan Olimpik Paris tahun hadapan menerusi "Marathon For All" yang akan memilih peserta secara rawak," katanya kepada pemberita di sini. - REUTERS


Konflik Sudan, lebih 140 warga China dipindahkan

ARAB SAUDI, 2 Mei- Lebih 140 warga China dipindahkan dari Sudan yang sedang dilanda perang kini.Menerusi pesawat Air China, ia penerbangan kedua berlepas ke Beijing pada Selasa.Mereka berlepas dari Lapangan Terbang Antarabangsa Raja Abdulaziz di Jeddah, di sini pada pagi waktu tempatan.Menurut penumpang, Li Xiaofeng, sejak konflik meletus, beliau mengalami tekanan dan tidak dapat tidur secara lena."Ini saat dinantikan. Saya berasa teruja dan gembira kerana dapat pulang ke tanah air. Semua perasaan suram saya hilang," katanya kepada pemberita di sini.Penerbangan pertama yang memindahkan warga China dari Sudan selamat tiba di Beijing pada Sabtu.Operasi pemindahan itu dilakukan ketika keadaan keselamatan di Sudan semakin teruk.Media sebelum ini melaporkan, pertempuran antara Angkatan Bersenjata Sudan (SAF) dan Pasukan Sokongan Pantas (RSF) menyaksikan Sudan terus bergolak sehingga mencetuskan krisis kemanusiaan dan memerangkap jutaan rakyat di negara itu tanpa akses kepada perkhidmatan asas.- REUTERS


Budak lelaki maut dibaham singa di Gaza

GAZA, 2 Mei- Seorang kanak-kanak lelaki berusia enam tahun maut selepas dibaham seekor singa di sebuah pusat peranginan di Semenanjung Gaza, Palestin pada Isnin.Menurut polis, mangsa dilapor telah memanjat pagar sebuah sangkar yang menempatkan haiwan buas itu di pusat peranginan Asda di Khan Yunis.Saksi berkata, mangsa menyelinap masuk melalui lubang kecil di pagar terbabit sebelum singa betina berkenaan mengigit kepala kanak-kanak tersebut.Mangsa kemudian berjaya ditarik oleh pasukan keselamatan dalam keadaan berlumuran darah dan dihantar ke hospital, namun tidak berjaya diselamatkan.Pusat peranginan itu ditutup untuk siasatan lanjut. -AFP


Banjir: Dua bomba hilang di Kanada

(Sungai Gouffre di Quebec, Kanada yang melimpah akibat hujan lebat/FB FM93 Québec)

QUEBEC, 2 Mei- Dua anggota bomba dikhuariti lemas selepas hilang dihanyutkan banjir pada Isnin berhampiran Baie-Saint-Paul di wilayah sini, Kanada.

Jurucakap polis wilayah sini memberitahu, dua lelaki itu dibawa arus deras dari Sungai Gouffre ketika cuba menyelamatkan penduduk yang terperangkap sekitar pukul 2.00 petang waktu tempatan.Usaha mencari kedua-dua mangsa diteruskan hari ini.Sementara itu, Pusat Perkhidmatan Iklim Kanada (CCCS) mengeluarkan amaran hujan lebat sehingga 70 milimeter (mm) menjelang lewat petang. -AFP


Polis jumpa tujuh mayat di kediaman pesalah seks

AMERIKA SYARIKAT, 2 Mei- Sekurang-kurangnya tujuh mayat ditemukan polis di Oklahoma, di sini.Menurut Syerif Oklahoma, Okmulgee Eddy Rice, mayat ditemukan polis semasa operasi mencari dua remaja hilang, masing-masing berusia 14 dan 16 tahun."Pihak berkuasa telah menghentikan pencarian gadis berkenaan selepas penemuan mayat tersebut."Setakat ini, identiti mangsa masih tidak didedahkan."Saya percaya dua daripada tujuh mayat yang ditemukan adalah dua mangsa hilang."Kes disiasat sebagai kes bunuh," katanya ketika ditemui pemberita di sini.Sementara itu, media tempatan melaporkan bahawa kesemua mayat itu ditemukan di kediaman milik pesalah seks dikenali Jesse L. McFadden, 39 tahun.Kali terakhir mereka dilihat bersama-sama Mc Fadden dengan menaiki sebuah kereta.Mc Fadden sepatunya dibicarakan pada Isnin atas beberapa pertuduhan termasuk pornografi.Waran penahanannya dikeluarkan selepas beliau gagal hadir di mahkamah pada Isnin. - AFP


Tahanan Palestin maut selepas 87 hari mogok lapar

GAZA, 2 Mei- Tahanan Palestin, Khader Adnan yang melancarkan mogok lapar selama 87 hari meninggal dunia pagi ini, menurut sumber perkhidmatan penjara Israel.Susulan berita itu, AFP melaporkan satu tembakan roket telah dilancarkan dari Semenanjung Gaza hari ini.Khader Adnan, 45, yang telah memulakan mogok lapar sejak ditahan tentera zionis pada 5 Februari lalu, merupakan seorang tokoh pejuang terkemuka di Tebing Barat.Mangsa ditahan berhampiran rumahnya di bandar Jenin.Terdahulu, isteri mangsa, Randa Mousa berkata, suaminya ditahan di klinik di penjara Ramla."Mereka (Israel) enggan memindahkannya ke hospital awam, mereka enggan membenarkan peguam melawat," katanya.Khader Adnan adalah salah seorang daripada beberapa penduduk Palestin yang ditahan tanpa bicara dikenali sebagai tahanan pentadbiran. -AFP

(Rakyat Palestin melakukan protes atas penahanan Khader Adnandi penjara Israel) /AFP)


Potret Puteri Charlotte sempena ulang tahun ke-8

(Istana Buckingham secara rasmi mengeluarkan gambar terbaharuPuteri Charlotte/Reuters)

WINDSOR, 2 Mei- Keluarga diraja Britain berkongsi gambar rasmi baharu, Puteri Charlotte pada Isnin, sempena hari lahirnya yang kelapan.Gambar Puteri Charlotte, anak kedua kepada pewaris takhta, Putera dan Puteri Wales, Putera William dan Kate Middleton itu dikongsi Istana Buckingham.Gambar itu memperlihat Puteri Charlotte duduk bersandar di sebuah kerusi putih sambil tersenyum lebar.Istana Buckingham berkata, potret berkenaan diambil di Windsor oleh ibunya sendiri.Puteri Charlotte genap berusia lapan tahun pada Selasa (2 Mei). -Reuters

(Putera George, Kate Middleton, Putera Louis, Putera William,Puteri Charlotte/Reuters)


AS tamat syarat vaksin COVID-19 bagi pengembara antarabangsa 11 Mei

WASHINGTON, 2 Mei- White House mengumumkan 11 Mei sebagai tarikh penamatan syarat vaksin COVID-19 untuk pelancong yang tiba ke Amerika Syarikat (AS) serta kepada kakitangan kerajaan di seluruh negara ekonomi terbesar dunia itu."Pentadbiran White House hari ini mengumumkan akan menamatkan keperluan vaksin COVID-19 untuk pekerja Persekutuan, kontraktor persekutuan dan pengembara antarabangsa."Syarat ini terpakai bagi semua ketibaan dari luar negara bermula 11 Mei ini, hari yang sama darurat kesihatan awam COVID-19 berakhir," katanya dalam satu kenyataan, semalam.Lebih sejuta orang meninggal dunia akibat COVID-19 di AS.Bagaimanapun, White House menyatakan pandemik itu kini sudah hampir dihentikan, mendorong kerajaan menarik balik sekatan sejak penyakit itu melanda seluruh komuniti dan memaksa penutupan hingga melumpuhkan ekonominya."Sejak Januari 2021, kematian COVID-19 berkurangan sebanyak 95 peratus dan kemasukan ke hospital menurun hampir 91 peratus."Pada peringkat global, kematian COVID-19 berada pada tahap terendah sejak permulaan pandemik pada hujung 2019," menurut kenyataan itu.White House berkata, keperluan vaksin, menyokong vaksinasi di seluruh negara dan kempen vaksinasi negara yang lebih meluas berjaya menyelamatkan berjuta-juta nyawa."Walaupun keperluan menunjukkan bukti vaksinasi COVID-19 untuk warga asing yang menaiki penerbangan ke AS turut dipraktikkan banyak negara lain, arahan kerajaan mewajibkan vaksinasi domestik mencetuskan tindak balas politik sengit di negara sendiri," katanya.

Selain menamatkan peraturan vaksin, Presiden AS, Joe Biden, bulan lalu mengumumkan beliau secara rasmi menggesa penamatan darurat kesihatan kebangsaan yang berlangsung selama lebih tiga tahun, yang menyokong beberapa siri langkah kerajaan luar biasa.Ia termasuk pembiayaan mewah untuk ujian dan vaksin COVID-19 percuma di seluruh negara. -AFP


Filipina ulangi komitmen pakatan keselamatan dengan AS

(Presiden AS Joe Biden mengadakan pertemuan dua hala dengan Presiden Filipina Ferdinand Marcos Jr. di Pejabat Oval di Whie House di Washington, AS/ REUTERS)

WASHINGTON, 2 Mei- Amerika Syarikat (AS) dan Filipina semalam kembali menegaskan semula pakatan keselamatan yang sudah berdekad lama termeterai antara kedua-dua negara.Presiden AS, Joe Biden memberitahu rakan sejawatannya, Ferdinand Marcos Jr, komitmen negaranya terhadap pertahanan sekutunya adalah umpama 'perisai besi' termasuk di Laut China Selatan, ketika Manila terus di tekan China.Marcos, pada lawatan pertama pemimpin Filipina dalam tempoh 10 tahun di White House, menekankan kepentingan AS sebagai sekutu perjanjian tunggal negaranya di rantau itu, dengan apa yang boleh dikatakan keadaan geopolitik paling rumit di dunia pada masa ini.Lawatan itu menandakan perubahan dramatik dalam hubungan AS-Filipina apabila kedua-dua negara mencari jalan untuk menolak apa yang dilihat mereka sebagai tindakan China yang semakin agresif berhampiran Taiwan dan di Laut China Selatan.Pegawai AS berkata, pemimpin kedua-dua negara dijangka akan bersetuju dengan garis panduan baharu untuk kerjasama ketenteraan yang lebih kukuh selain bersepakat meningkatkan kerjasama ekonomi."AS tetap kukuh dalam komitmen kami terhadap pertahanan Filipina, termasuk Laut China Selatan," kata Biden kepada Marcos di Pejabat Oval.

Sementara itu, satu kenyataan bersama memaklumkan, sebarang serangan bersenjata ke atas angkatan bersenjata Filipina, kapal awam atau pesawat di Pasifik, termasuk di Laut China Selatan, akan membolehkan penggunaan komitmen pertahanan bersama AS di bawah Perjanjian Pertahanan Bersama 1951.Washington melihat Filipina sebagai kunci kepada sebarang usaha untuk menentang pencerobohan Taiwan oleh China, yang mendakwa pulau itu sebagai wilayahnya sendiri.Manila baru-baru ini bersetuju untuk membenarkan AS mengakses empat lagi pangkalan tenteranya di bawah Perjanjian Kerjasama Pertahanan yang Dipertingkatkan, tetapi kedua-dua pihak tidak menyatakan apa aset AS yang akan ditempatkan di pangkalan tentera terbabit.Kenyataan bersama itu berkata, pemimpin setuju 'menegaskan kepentingan mengekalkan keamanan dan kestabilan di seluruh Selat Taiwan sebagai elemen keselamatan dan kesejahteraan global yang amat diperlukan'.Sidang kemuncak itu adalah intipati lawatan empat hari Marcos ke AS yang bermula semalam.Marcos mencari dan mewujudkan hubungan mesra dengan kedua-dua negara, AS dan China, yang bersaing untuk mendapatkan pengaruh di Indo-Pasifik. - REUTERS


Ribut debu: Enam maut, 100 kenderaan terlibat kemalangan

(Enam maut dalam kejadian ribut debu di Illinois, Amerika Syarikat/Reuters)

WASHINGTON, 2 Mei- Sekurang-kurangnya enam orang maut selepas terlibat kemalangan jalan raya membabitkan kira-kira 100 buah kenderaan akibat jarak penglihatan terbatas disebabkan ribut debu yang melanda barat tengah Amerika Syarikat (AS) pada Isnin.Polis Illinois berkata, lebih 60 buah kenderaan penumpang dan 30 buah kenderaan komersial termasuk dua trak terbakar dalam kejadian itu selepas dilanda angin kencang yang membawa debu dari ladang berhampiran lebuh raya terbabit."Lebih 30 mangsa berumur dua hingga 80 tahun dibawa ke hospital untuk rawatan lanjut."Lebuh raya yang terjejas merupakan laluan utama, menghubungkan bandar seperti Chicago dan St. Louis," menurut kenyataan.Pada 2021, lapan orang maut dalam kemalangan serupa di Utah apabila ribut pasir menyebabkan beberapa siri kemalangan melibatkan 22 buah kenderaan. -AFP

(Kira-kira 100 kenderaan terlibat kemalangan akibat ribut debudi Illinois, Amerika Syarikat/Reuters)


Kapal tangki Gabon terbakar di perairan Malaysia

(Kapal tangki berdaftar dari Gabon terbakar di perairan Malaysia/Reuters)

KOTA TINGGI, 2 Mei- Tiga kru kapal hilang selepas kapal tangki yang berdaftar dari Gabon, Afrika terbakar di perairan Malaysia, timur laut Tanjung Sedili di sini, semalam.Agensi Penguatkuasaan Maritim Malaysia (Maritim Malaysia) memberitahu, kapal tangki yang membawa kira-kira 28 anak kapal itu dalam perjalanan dari China ke Singapura.Operasi mencari dan menyelamat (SAR) digerakkan selepas pihak itu menerima panggilan kecemasan mengenai kejadian pada pukul 4.00 petang.Jelasnya, 23 anak kapal berjaya diselamatkan oleh Maritim Malaysia dan kapal berhampiran, manakala tiga lagi masih hilang.Punca kejadian masih disiasat.Dalam kenyataan berasingan, Pihak Berkuasa Maritim dan Pelabuhan Singapura (MPA) memaklumkan, kapal berkenaan dikenal pasti milik Pablo Union Shipping.Katanya, sehingga kini pihak itu tidak dapat dihubungi untuk mendapatkan maklum balas. -Reuters

(Tiga kru kapal tangki berdaftar dari Gabon masih hilang/Reuters)


Konflik Sudan heret sektor kesihatan ke arah 'bencana'

(Pemandangan pusat bandar Atbara di utara Sudan/REUTERS)

KAHERAH, 1 Mei- Sektor kesihatan Sudan berdepan risiko "bencana" selepas lebih dua minggu pertempuran hebat menggegarkan negara yang dilanda kemiskinan itu. Malah sebelum konflik maut meletus pada 15 April lagi sistem penjagaan kesihatan di Sudan telah menghadapi banyak krisis dan sangat rapuh.Pengarah Pertubuhan Kesihatan Sedunia (WHO) bagi Wilayah Mediterranean Timur, Ahmed al-Mandhari berkata dengan hospital dibom, ubat-ubatan hampir habis dan ramai doktor melarikan diri dari negara itu -- "ia adalah bencana dalam erti kata sebenar."Beliau juga memberi amaran tentang risiko peningkatan ancaman kolera, malaria dan penyakit lain.Setakat ini lebih 500 orang terbunuh dan hampir 5,000 cedera, menurut angka rasmi, tetapi jumlah sebenar dikhuatiri lebih tinggi."Hanya 16% daripada hospital Khartoum kini berfungsi sepenuhnya," kata Mandhari.Menurut beliau terdapat "kekurangan kakitangan perubatan... terutamanya kakitangan perubatan khusus, contohnya dalam pembedahan dan dalam anestesia".Golongan paling terdedah termasuk kira-kira empat juta wanita yang sakit atau hamil dan 50,000 kanak-kanak yang mengalami kekurangan zat makanan akut."Terdapat kira-kira tiga juta wanita atau kanak-kanak perempuan yang terdedah kepada pelbagai jenis... keganasan berasaskan jantina", termasuk keganasan seksual, katanya, sambil menambah bahawa kanak-kanak menghadapi "tekanan psikologi" daripada konflik dan perpindahan.Malaria adalah endemik di Sudan dan boleh merebak apabila musim hujan bermula dalam beberapa minggu akan datang.Pensuduk juga berhadapan ancaman wabak taun apabila air bersih semakin sukar diperoleh. -AFP


34 cedera serangan peluru berpandu Rusia di Ukraine

KIEV, 2 Mei - Rusia melancarkan serangan peluru berpandu di seluruh Ukraine hari ini dan mencederakan 34 penduduk di wilayah tengah Dnipropetrovsk termasuk kanak-kanak.Pihak berkuasa wilayah berkenaan berkata serangan berlaku selepas satu lagi gelombang serupa minggu lalu yang menamatkan jeda selama seminggu.Ketua Wilayah Dnipropetrovsk, Sergiy Lysak menerusi laman sosial berkata seramai 34 cedera akibat serangan peluru berpandu di daerah Pavlograd itu."Lima daripada mereka adalah kanak-kanak. Mangsa paling muda adalah budak perempuan berusia lapan tahun," katanya.Laporan kerosakan teruk berlaku di bandar Pavlohrad, iaitu hab kereta api di bahagian selatan Ukraine.

Serangan tentera tentera Rusia juga merosakkan 19 blok pangsapuri, 25 rumah, tiga sekolah, tiga tadika dan beberapa kedai.Pihak Rusia di wilayah Zaporizhzhia telah menyiarkan visual kebakaran besar di Pavlohrad .Di bandar Donetsk, Timur Ukraine pula Sekurang-kurangnya lima bangunan kediaman rosak teruk dan beberapa orang cedera selepas serangan dilancarkan.Serangan itu berlaku hanya tiga hari selepas peluru berpandu Rusia mengorbankan 23 orang awam yang mengenai bangunan pangsapuri di bandar Uman.Rusia melancarkan serangan udara di seluruh negara ketika Ukraine bersedia untuk melancarkan serangan balas bagi merampas semula wilayah yang ditakluki.Pada Ahad, sebuah dron Ukraine melanggar depot penyimpanan bahan api di Sevastopol, pangkalan tentera laut Rusia di Crimea, yang dirampas oleh Moscow pada 2014. Ukraine juga menyatakan 15 daripada 18 peluru berpandu berjaya ditembak jatuh. -AFP


Festival belon udara, tradisi sambutan hari raya di Wonosobo

WONOSOBO, 2 Mei - Lebih 3,000 pengunjung hadir pada festival belon udara di Wonosobo,Pulau Jawa, Indonesia.Apa yang menarik, festival itu menjadi perayaan tradisi masyarakat setempat selama bertahun-tahun untuk menyambut Hari Raya Aidilfitri di kawasan itu.Festival itu kembali diadakan selepas ditangguhkan selama tiga tahun akibat COVID-19.Menurut ketua jawatankuasa, Budi Rachman keutamaan penganjur adalah keselamatan di udara dan pengunjung.

"Kali ini beberapa peraturan telah ditetapkan pada semua festival belon udara. Kesemua peserta perlu menambat belon udara masing-masing dan ketinggian yang dibenarkan hanya pada 150 meter sahaja," katanya.Apa yang membanggakan pada festival ini adalah penyertaan daripada anak muda dari kawasan berdekatan.Ini sekaligus menyerlahkan kreativiti penduduk tempatan kepada pengunjung luar.Setiap pasukan membelanjakan hampir Rp3 juta untuk membuat satu belon."Mengambil masa dua atau tiga minggu untuk menyiapkan satu belon bergantung kepada tahap kesusahan corak belon tersebut. Kami membuatnya sepanjang Ramadan pada malam hari," kata salah seorang peserta, Irfan Rizki Alfandi.